text:
STORIA DI BIDA
Bendicionnan “den Tempo Faborabel y den Tempo Dificil”
MI A nace na maart di aña 1930 y a lanta den un ambiente di famia y amigonan cu tabata sirbi Jehova fielmente. Esey tabata den e pueblito di Namkumba, cerca di e stad Lilongwe, caminda awe ta Malawi. Na aña 1942, mi a dedica mi bida na Dios y a batisa den un di nos bunita riunan. Durante e 70 añanan cu a sigui, mi a purba di haci loke apostel Pablo a anima Timoteo pa haci, esta, predica e palabra cu urgencia “den tempo faborabel y den tempo dificil.”—2 Tim. 4:2.
Nathan Knorr y Milton Henschel, representantenan di e oficina principal di testigonan di Jehova situa na Brooklyn, New York, a bishita Malawi pa prome biaha na cuminsamento di 1948. E bishita ey a stimula mi deseo pa traha den e sirbishi di tempo completo. Mi tin bunita recuerdo di e comentarionan masha animante di e rumannan ey. Ruman Knorr a duna e discurso titula “E Gobernante Permanente di Tur Nacion.” Tabatin 6.000 persona presente y, aunke nos tabata para den un tereno tur na lodo, nos a scucha cu hopi atencion.
Poco tempo despues, mi a conoce Lidasi, un ruman muher masha lief cu tambe a lanta den un famia testigo di Jehova. E tabatin e mesun meta cu mi: e sirbishi di tempo completo. Nos a casa na 1950, y pa 1953 nos tabatin dos yiu. Aunke esey a trece mas responsabilidad, nos a dicidi cu ami lo por a bira pionero regular. Dos aña despues, mi a haya un invitacion pa sirbi como pionero special.
Poco despues mi a haya e privilegio di bishita e congregacionnan como superintendente di circuito. Cu e bon apoyo di Lidasi, mi por a haci e trabou aki sin descuida nos famia su necesidadnan material y spiritual. * Sinembargo, ta nos tur dos kier a sirbi Jehova den e sirbishi di tempo completo. Nos a plania nos asuntonan bon, y cu cooperacion di nos cinco yiunan, Lidasi por a cuminsa sirbishi di tempo completo na aña 1960.
Nos a disfruta di e tempo faborabel ey, sirbiendo nos rumannan den varios congregacion. Nos asignacionnan a hiba nos for di e bunita bariga di e Seronan di Mulanje den zuid te na e oriyanan trankil di Lago Malawi, cu ta core canto di casi henter e parti oost di e pais. Tabatin un crecemento continuo den e cantidad di publicador y di congregacion den e circuitonan cu nos tabata sirbi.
Na 1962 nos tabatin e Asamblea di Districto “Sirbidornan cu Curashi.” E siguiente aña, Ruman Henschel a bolbe bishita Malawi, y un 10.000 persona a asisti na un congreso special pafo di e stad Blantyre. Ora mi pensa bek riba e programanan special ey, mi ta realisa con nan a prepara nos y a fortalece nos tur na Malawi pa e tempo dificil cu tabata na caminda.
TEMPO DIFICIL
Na 1964 e testigonan di Jehova a cuminsa pasa den pruebanan teribel. E motibo tabata pasobra nan a nenga di participa den actividadnan politico. Mas cu 100 Salon di Reino y mas cu 1.000 cas di e rumannan a keda destrui den un ola di persecucion. Pero ami cu Lidasi por a sigui bishita e congregacionnan te ora cu gobierno di Malawi a prohibi e trabou di testigonan di Jehova na 1967. Nan a confisca e propiedad di sucursal na Blantyre, deporta e misioneronan y encarcela hopi di e rumannan local, incluso ami cu Lidasi. Despues cu nos a sali liber, nos a sigui discretamente cu nos trabou di circuito.
Un dia, den october 1972, rond di 100 miembro di e Malawi Youth League (un grupo politico arma) tabata na caminda pa bin nos cas. Pero un di nan a core yega prome cu e otronan y a bisa mi bay sconde pasobra e grupo kier a mata mi. Mi a bisa mi casa y mi yiunan pa nan bay sconde meymey di e palonan di bacoba cu tabatin eybanda, y ami mes a subi den un palo grandi di mango. For di eynan, mi a wak con nan a destrui nos cas y tur nos pertenencianan.
E persecucion na Malawi a bira pio, y miles di nos mester a huy for di e pais. Nos famia a keda den un campo di refugiado den e parti west di Mozambique te cu juni 1974. Anto ami cu Lidasi a keda nombra como pionero special pa sirbi na Dómue, Mozambique, un pueblo cerca di e frontera di Malawi. Pero e siguiente aña Mozambique a haya su independencia for di Portugal, y nos—hunto cu hopi Testigo mas—a haya nos obliga ta bay Malawi bek cerca nos persiguidonan.
Despues di a regresa Malawi, ami cu mi casa a haya e asignacion pa bishita congregacionnan den e capital, Lilongwe. A pesar di e persecucion feroz y otro problemanan, e cantidad di congregacion den e circuitonan cu nos tabata sirbi a sigui aumenta.
JEHOVA SU SOSTEN AMOROSO
Na un ocasion, nos a yega un pueblito caminda net tabatin un reunion politico ta tuma luga. Algun di e hendenan cu tabata apoya e partido a haya sa cu nos ta testigo di Jehova, y nan a obliga nos di sinta meymey di e miembronan di e grupo politico conoci como Malawi Young Pioneers. Nos a roga Jehova pa yuda nos y guia nos den e situacion peligroso aki. Ora e reunion a caba, nan a cuminsa bati nos. Un señora hende grandi a core bin y grita: “Por fabor, laga nan na paz! E homber aki ta mi subrino. Lag’e sigui cu su biahe.” Esun cu tabata encarga cu e reunion a bisa: “Laga nan bay!” Nos no sa dicon e señora a haci asina, ya cu e no tabata nos famia. Pero nos ta kere cu ta Jehova a scucha nos oracion.
Na 1981 nos a bolbe topa algun di e Malawi Young Pioneers. Nan a kita nos bais, maleta, cahanan di buki y filenan di circuito. Nos a logra scapa for di nan y a core bay sconde na cas di un anciano. Un biaha mas nos a haci oracion na Jehova, ya cu nos tabata hopi preocupa pa e informacion cu tabatin den e filenan cu nan a kita for di nos. Pero ora e Young Pioneers a wak den e filenan, nan a haya cartanan dirigi na mi for di tur parti di Malawi. Nan a spanta pasobra nan a pensa cu mi tabata un funcionario di gobierno. Pues, di biaha nan a bay entrega tur cos bek na e ancianonan local, manera nan a haya nan.
Un otro biaha, nos tabata crusando un riu den un boto. E doño di e boto tabata e presidente politico di e area, pues, el a dicidi di check tur pasahero pa wak si nan tabatin nan carchi di e partido politico na mando. Net ora e tabata casi yega na nos, el a mira un ladron cu autoridadnan tabata busca. Debi na e conmocion cu esaki a causa, el a stop di controla e carchinan di partido. Un biaha mas nos a sinti Jehova su sosten amoroso.
ARESTA Y ENCARCELA
Na februari 1984, mi tabata riba caminda pa Lilongwe pa hiba algun rapport pa e sucursal di Zambia. Un polis a para mi y rista mi tas. Como cu el a haya algun literatura biblico, el a hiba mi warda y a cuminsa bati mi. Despues el a mara mi cu cabuya y hinca mi den un cuarto hunto cu otro detenidonan cu a bay cera pasobra nan a haya nan cu cos horta.
E siguiente dia, e hefe di polis a hiba mi den un otro cuarto y a skirbi un declaracion cu a bisa: “Ami, Trophim R. Nsomba, a stop di ta un testigo di Jehova pa mi por haya mi libertad.” Mi a nenga di firma e declaracion y a bis’e: “No solamente mi ta cla pa bay cera, sino hasta pa muri. Mi ta—y ta sigui ta—un testigo di Jehova.” E hefe di polis a bira furioso, y el a dal su mokete riba mesa asina duro te cu un polis den e siguiente cuarto a core bin wak ta kico a pasa. E hefe a bis’e: “E homber aki ta nenga di firma cu el a stop di predica. Pues, lag’e firma cu e ta un testigo di Jehova, y nos lo mand’e Lilongwe pa nan cer’e ayanan.” Cuater dia largo mi casa stima no tabata sa mes unda mi ta, te ora cu algun ruman a logra cont’e kico a pasa cu mi.
Na e warda di polis na Lilongwe nan a trata mi basta bon. E hefe di polis a bisa mi: “Tuma, ata un tayo di aros, ya cu bo ta cera pa motibo di e Palabra di Dios. E otro hendenan akinan ta ladron.” Despues el a manda mi na e prizon Kachere, caminda mi a keda cinco luna cera.
E director di e prizon ey tabata hopi contento cu mi a bin eynan pasobra e kier a cambia e pastoor cu tabatin y haci ami e “pastoor” di prizon. El a kita e pastoor y a bis’e: “Mi no kier pa un hende cu tabata cera pasobra el a horta su propio iglesia papia tocante e Palabra di Dios akinan.” Pues, mi a haya e encargo di duna e presonan les di Bijbel tur siman durante e reunionnan cu nan tabata organisa pa nan.
Pero lamentablemente, e bon trato no a dura mucho. Funcionarionan di prizon a interoga mi pa haya sa cuanto testigo di Jehova tabatin na Malawi. Como cu mi no a bisa nan esey, nan a golpia mi te ora mi a bay off. Un otro biaha, nan kier a sa unda nos oficina principal ta. Mi a bisa nan: “Mi ta bay duna boso e contesta, pasobra esey ta un pregunta facil.” E polisnan a bira contento y a cende nan tape recorder. Mi a splica nan cu Bijbel ta bisa unda nos oficina principal ta. Nan a keda sorprendi y a puntra mi: “Unda Bijbel ta bisa esey?”
Mi a contesta nan: “Na Isaias 43:12.” Nan a busca e texto y a les’e cu atencion: “‘Boso ta mi testigonan’, [Jehova] ta declara, ‘y ami ta Dios.’” Nan a lesa e versiculo ey tres biaha. Despues nan a puntra mi: “Con por ta cu e oficina principal di testigonan di Jehova ta den Bijbel y no na Merca?” Mi a bisa nan: “Testigonan di Jehova na Merca tambe ta mira e texto aki como un descripcion di nan oficina principal.” Ya cu mi no kier a bisa nan loke nan kier a tende, nan a transferi mi na e prizon Dzaleka, poco panort di Lilongwe.
BENDICIONNAN HASTA DEN TEMPO DIFICIL
Na juli 1984, mi a yega e prizon na Dzaleka unda tabatin 81 testigo di Jehova. E prizon tabata asina yen cu 300 preso mester a drumi riba vloer, tur preta. Cu tempo, nos cu ta Testigo a logra forma gruponan chikito pa analisa un texto di Bijbel. Cada dia, un miembro di e grupo tabata sugeri un otro texto. Esey a anima nos masha hopi mes.
Despues e director di prizon a aparta nos for di e otro presonan. Un wardador di preso a bisa nos den scondi: “No kere cu gobierno ta odia boso. Nos ta tene boso den prizon pa dos motibo: Di prome, gobierno no kier pa e Young Pioneers mata boso. Y di dos, como cu boso ta predica cu pronto lo bin un guera, gobierno tin miedo cu boso ta spanta e soldaatnan y cu nan lo huy bay.”
Na october 1984, nos tur tabatin cu presenta den corte, y nos a keda sentencia na dos aña di prizon. Manera prome, nan a pone nos hunto cu preso cu no tabata Testigo. Pero e director di prizon a spierta tur hende: “Testigonan di Jehova no ta huma. Pues, wardadornan di preso, wak pa boso no molestia nan, pidiendo nan sigaria, ni no manda nan bay busca pida carbon cendi pa cende boso sigaria. Nan ta hende di Dios. Tur testigo di Jehova mester haya cuminda dos bes pa dia, ya cu nan no ta akiden pasobra nan a comete un crimen sino pa motibo di nan creencianan.”
Nos a beneficia di nos bon reputacion den otro maneranan tambe. Ora tabata scur of awa tabata yobe, e presonan no tabatin mag di cana rond pasobra tabatin mas chens cu nan lo a huy. Pero anos si nan tabata laga sali for di e edificio ki ora cu nos tabata kier. Nan tabata sa cu nos lo no a purba di huy. Por ehempel, un biaha cu nos tabata traha den cunucu, e wardador di preso cu tabata vigila nos a bira malo. Pues nos a carg’e y hib’e prizon bek pa haya tratamento. E funcionarionan di prizon tabata sa cu nan por a confia nos. Pues, tabata un bendicion pa mira con nos bon conducta a pone e wardadornan di preso glorifica e nomber di Jehova.—1 Ped. 2:12. *
TEMPO FABORABEL ATROBE
Dia 11 di mei 1985, mi a sali for di e prizon Dzaleka. Esta dushi di por tabata hunto cu mi famia atrobe! Nos ta gradici Jehova cu el a yuda nos mantene nos integridad durante e tempo dificil ey. Tabatin biaha cu nos a sinti mescos cu apostel Pablo, kende a skirbi: “Nos kier pa boso sa di e tribulacion cu nos a pasa aden ... Nos tabata teme pa nos bida. De echo, nos tabata convenci cu nos a ricibi e sentencia di morto. Esaki tabata pa nos no pone nos confianza den nos mes, sino den e Dios cu ta lanta hende for di morto. Pues, bon mira, el a rescata nos for di peliger di morto.”—2 Cor. 1:8-10.
Ta berdad cu tabatin ocasion cu a parce cu nos lo no a sobrevivi. Pero semper nos a pidi Jehova duna nos e curashi y sabiduria pa yuda nos mantene un actitud humilde pa asina nos por sigui trece gloria pa su gran nomber.
Jehova a bendiciona nos den su sirbishi tanto den tempo faborabel como den tempo dificil. Awe, ta hopi emocionante pa nos por mira e sucursal na Lilongwe cu nan a completa na aña 2000 y tambe e construccion di mas cu 1.000 Salon di Reino nobo den henter Malawi. Nos a haya asina tanto bendicion spiritual di Jehova cu pa ami cu Lidasi tin biaha ta parce manera cu ta soña nos ta soña. *
^ par. 7 Rumannan cu tin yiu menor di edad na cas no ta ser invita mas pa sirbi den e trabou di circuito.
^ par. 30 Pa mas informacion tocante e persecucion na Malawi, wak e Anuario de los testigos de Jehová 1999, pagina 171-223.
^ par. 34 Mientras nos tabata prepara e articulo aki, Ruman Nsomba a fayece na edad di 83 aña.


c: text/html

text:
Dialuna pa mas o menos 8’or di anochi Central di Polis ta manda un patruye di San Nicolas na un adres na Esso Heights relaciona cu un caso di kiebro. Na e sitio e Polisnan ta papia cu e señora di inicial L., kende ta declara cu pa mas o menos
Day: November 14, 2017
Alarma falso di homber arma
Dialuna mainta tempran un persona ta yega warda di Santa Cruz y informa cu el a mira un persona sospechoso ta cana direccion di Cacique Macuarima. E homber aki ta bisti cu un camisa cora, petchi preto, y ta parce cu e tabatin algo bou di su flanel cu ta parce
Fundacion 1403 a participa na Conferencia di e Asociacion di Museonan di Caribe
Recientemente a tuma lugar na Miami, Florida e di 28 conferencia di e ‘Museums Association of the Caribbean’ (MAC). Durante e conferencia aki drs. Eduard Dresscher, presidente di ‘Fundacion 1403’ a duna un presentacion hunto cu drs. Tibisay Sankatsing di e proyecto ‘Nexus 1492’ y Amanda Byer di Universidad di
Homber coriendo tras muhe cu baby
Un cabayero ta presenta dialuna madruga na warda di polis San Nicolas y ta conta nan cu el a mira un homber coriendo tras di un muhe, cu un baby den brasa, riba e caminda public na Zeewijk. E cabayero a haya e situacion aki straño, mas ainda pasobra e muhe
Homber misterioso den cura di cas
Dialuna ultimo un poco pasa di mey anochi un patruya ta wordo manda den Dadelstraat pa un persona misterioso den cura di cas. Na e sitio e patruye ta papia cu e señora doño di e cas, kende ta declara cu rond di 11.30 di anochi e tabata den su camber
Ladronnan a kibra y horta den Crown
Señora canando a sak den otro
Dialuna anochi Polis ta wordo manda cu urgencia riba Golfweg, unda un persona a bira malo riba caminda, canando. Esaki a sosode casi 6’or di atardi. Tabata trata di un señora di edad kende tabata canando y a sak den otro. Na momento cu Polis a yega na e sitio, nan

robotstxt: allowed

filter: keep


text:
Tag Archive | Stanley Clementina
Stanley Clementina ke ‘KOMBERSA KUNÉ’
WILLEMSTAD/ ROTTERDAM – Tin biaha sirkunstansia di bida ta pone ku bo ta atmirá un hende djaleu, pero bo no por formula e palabrona pa aserka. Den KOMBERSA KU KUNÉ’, esei ta e dilema di e protagonista ku ke purba kapta atenshon di un damita bon bala. Den e kansion, Stanley Clementina ta motivé pe […]
Tamara Nivillac, artista invitá na Universidat di Mannheim, Alemania
Dia 4 di òktober ultimo, a tumá lugá un evenementu ofisial den ‘Arkadentheater’ na Universidat di Mannheim, Alemania. E anochi a keda organisá pa profesora Dr. Eva Eckkrammer, huntu ku studiantenan di Fakultat Lingwístiko ku a bishitá Kòrsou e aña akí. Invitado spesial di e anochi tabata e kantante kurasoleño Tamara Nivillac ku a duna un tremendo konsierto den su lenga materno Papiamentu.
Stanley Clementina ta kolabora ku Dayo StreaNobo den T’ASINA TA BIBA.
Stanley Clementina, e talentoso kompositor i kantante kurasoleño, a kolaborá ku kantante Dayo StreaNobo pa su di kuater single ‘T’asina ta Biba’ fo’i su EP nobo. E kantika ta mustra nos bunita isla dor di wowonan di un bon Yu di Kòrsou. Stanley a aserka Dayo, e popular vokalista di reggae konosí pa su kansionnan positivo, pa kolaborá riba e interpretashon inspirativo akí.
‘KULPAMI NUMA’ een geweldige interpretatie van Stanley Clementina
De getalenteerde componist en zanger Stanley Clementina breidt zijn muzikale horizon uit met de romantische Afro Beat genaamd ‘KULPAMI NUMA’, een samenwerking met de artiest Remses ‘MuisjeMuis’ Rafaela. Het nummer spreekt van een relatie waar de man alle schuld over zich heen krijgt over de problemen in het relatie.
Stanley Clementina ku produkshon nobo titula Kulpami Numa’
E talentoso kompositor i kantante Stanley Clementina ta ekspandé su horizonte musikal ku e romántiko Afro Beat titula KULPAMI NUMA, un kolaborashon ku artista Remses ‘MuisjeMuis’ Rafaela. E interpretashon ta papia di un relashon unda e hòmber ta haña tur e kulpa durante e desenlase.
Met ‘E DIA AKI’, werken Stanley Clementina en Remses “Muis” Rafaela eindelijk samen.
De getalenteerde componist en arrangeur Stanley Clementina, verenigt zich met de bekende danser en entertainer Remses ‘Muis’ Rafaela in de romantische ballad ‘E DIA AKI’. Volgens Stanley, illustreert het lied hoe eenheid de liefde vergroot en met ieder gedeeld moet worden, zodat uiteindelijk alle obstakels in het leven overwonnen kunnen worden. In deze interpretatie, verklaren […]
E DIA AKI, un tremendo kolaborashon di Stanley Clementina i Remses “Muis” Rafaela
E talentoso kompositor i areglista Stanley Clementina, a uni forsa ku e konosido bailarin i ‘entertainer’ Remses ‘Muis’ Rafaela riba e romántiko balada E DIA AKI. Según Stanley, e kansion ta ilustra kon unidat ta engrándese amor ku mester keda kompartí i ku últimamente esaki ta konkista tur obstákulo den bida. Den e interpretashon akí, ambos kabayero ta deklará kon nan no por sin e amor di nan bida.


text:
Recuperando su rosea ainda despues di a completa e examen fisico pisa na final di e fase militar, e hoben Jerome Johnson ta masha consciente di kico e programa SVT Formacion Social ta nifica p’e. Tabata duro en berdad, pero awo e tin e asina yama ‘Deadpoint’ tras di lomba.
“Tur cos den bida bo mester duna bo best; hende ta yuda bo pero bo mester duna di bo parti tambe”, el a bisa reflexionando.
E hoben di 20 aña semper tabata e deseo di bira un koki y esey ta su proximo obhetivo un bes cu e finalisa su trayecto di Formacion Social. E no ta bacila pa confesa bo cu e ta haciendo tur esaki pa su mes, pero tambe pa e personanan special cu ta ward’e na cas y cu ta depende di riba dje. Un tempo el a cay cera, pero Formacion Social ta su di dos chens.
Segun Johnson, “P’esey nan mester sigui mas cu e programa di SVT, no mester stop pasobra ta kita chens di hoben pa drecha nan bida. Tin hopi hende cu kier drecha nan bida, pero no ta haya chens pa hacie y SVT ta duna nan e chens ey.”
Jerome ta conta cu el a siña hopi cos, entre nan con pa anda mas miho cu hende y con pa ta mas responsabel.
“Antes ora bo mester lanta pa bay scol, bo no kier bay of ta lanta laat, awo mi ta lanta na ora, drecha mi cosnan y laga tur cos na ordo tur netjes”, e ta splica bisando cu esaki ta lag’e sinti miho y esey ta un cambio cu e ta ripara den su mes y otronan tambe ta tuma nota.
Johnson, kende un tempo tabata cera, awendia ta haya elogio y motivacion for di su famia y conocinan, pero tambe di su bisiñanan den Village.
E ta forma parti di Grupo 11 hunto cu, pa casualidad, otro 11 hoben. E ta reconoce cu na comienso tin hopi zundramento, pero despues ta ripara cu ta pa nan mesun bon.
“Mas nan zundra, mas bo ta mehora paso bo ta purba tur cos pa nan no keda riba bo y asina bo ta drecha bo mes y bira miho”, segun Jerome.
Awendia na tur ta bon amigo cu otro y tambe sa bin hunto ora cu nan ta pafo di entrenamento.
E tipo di amigo cu e tin awendia tambe ta hopi diferente cu antes.
E ta invita otro hobennan cu ainda tin duda pa no pensa mas y tuma e stap. Den su experiencia el a siña cu e curpa por 30% mas di loke e celebro ta pensa, esey kier men cu ora bo ta pensa cu bo no por mas, bo por 30% miho.
“Nunca duda den bo mes, semper duna di bo parti, pusha pusha y pusha y bo ta logra loke bo kier. Mi ta sinti mi basta bon, despues di tur tempo mi ta ripara cu e tabata bal; loke mi a traha p’e ta bal. Mi ta sinti sastisfecho cu loke mi a haci”, Jerome ta conclui.
Pa mas informacion tocante e programa aki di Ministerio di Asuntonan General, por acudi na oficina di SVT na Marinierskazerne, yama na 522-5352, of bishita e pagina di Facebook: Formacion Social SVT caminda por wak hopi potret y video di e diferente fasenan di e trayecto. SVT su siguiente grupo di hoben pa rehabilita ta cuminsa den luna di februari 2018, pero for di awo caba ta registrando posibel participantenan.


text:
E aña aki un biaha mas, Ministerio di Cultura, Departamento di Cultura Aruba y Comision Celebracion Dianan Nacional, ta bolbe duna oportunidad na nos poetanan pa scirbi nan poesia y participa den e competencia di ‘Poeta di Patria 2017’.
Durante e luna cultural aki, arte y creacion literario ta bibo. Ta abo so falta pa yega y participa cu bo poesia dedica na nos Patria.
Pa competi ta facil. Djis manda bo poesia via e-mail: poetadipatria@gmail.com, prome cu diasabra 11 di maart benidero.
E reglanan pa por participa ta lo siguiente: Minimo 4 strofa y maximo 7 strofa; Cada strofa mester consisti di 4 linea; Mester rima (mester ta un); Topico mester ta Aruba su Dia Nacional;
Poeta por manda te cu 3 poema pa participa; Bo persona mester ta dispuesto pa declama bo poesia.
E 10 pre-finalistanan lo mester presenta nan obra riba diarazon 15 di maart 2017, den Museo Historico Arubano / Fort Zoutman, na unda lo saca 3 ganador. Ban duna balor na nos idioma materno Papiamento y su bon uzo.


text: Den Celciusstraat diadomingo anochi un homber di edad a keda sorprendi pa un persona desconoci cu a maltrate y pushe bente abou. Nan kier a asalta e homber pero no tabatin cen cune, ta un automobilista pasando a topa cu e homber benta abou y raporta na autoridad. Patruya di Oranjestad a presenta y mira e situacion y a solicita ambulance cu a presenta unda e paramedico a controla e homber. E homber tabata cansa riba dje y dolornan fuerte na curpa pero a logra lanta cu ayudo di e paramedico. Segun e habitantenan tin basta adicto ambulante den e bario cu ta atacabo pa hortabo, posibelmente esaki ta e caso.


text:
by LocoGamer | Jan 18, 2018 | Nintendo, PC, Playstation, Top News, XboxFoxNext Games a anuncia cu nan ta trahando riba e next game pa e Alien franchise. E wega aki ta bay ta un standalone game, dus no ta bay ta un sequel pa Alien Isolation…sorry đ Ainda e wega no tin un nomber, pero e ta bay ta un Alien Shooter game y e lo sali...
by LocoGamer | Jan 13, 2018 | Nintendo, PC, Playstation, Top News, XboxSo Dark Soul Remastered ta na caminda pa PS4, Xbox One, PC y tambe Nintendo Switch den mei. Awo PS4 players di Japon lo haya un trilogy collectorâs bundle di Dark Souls. E trilogy bundle lo inclui Dark Souls Remastered, Dark Souls 2: Scholar of the First Sin y Dark...
by LocoGamer | Jan 12, 2018 | Top News, XboxSi ainda bo no a hunga Halo 5: Guardians, y bo tin gana di test e, awo ta bo chens paso e ta bay ta completamente gratis e weekend aki te cu 14 di januari, tanten bo ta un Xbox Live Gold member. Bo por download e wega via e Xbox One dashboard, e wega mes lo ta...
by LocoGamer | Jan 11, 2018 | Game Related, Nintendo, PC, Playstation, Top News, Xbox***Check abou pa un update riba e storia aki!*** Prince of Persia tabata un series masha hopi popular mes den late 90âs y early 2000. Pero despues cu PS3 y Xbox 360 a sali, e series a cuminsa somenta. Despues di esaki nan a saca un movie (starring Jake Gyllenhaal) y...
by LocoGamer | Jan 10, 2018 | PC, Playstation, Top News, XboxCyberpunk 2077 ta e next wega hopi anticipa di CD Projekt Red ken tambe ta e developer di e wega popular The Witcher III: Wild Hunt. E wega a wordo anuncia prome biaha den 2012, y nos a wak e prome teaser na 2013. Despues di eynan nos no a scucha mucho mas di e wega,...
by LocoGamer | Jan 9, 2018 | Game Related, Movies/Series, PC, Top News, XboxKen ta corda e wega di Halo ora e la sali pa prome biaha riba Xbox na 2001? Â Ken por a pensa cu eynan ta unda Bungie a crece bira grandi, danki na e wega ey. Halo: Combat Evolve tabata e best shooter cu a sali e tempo ey, despues a sigui cu Halo 2, Halo 3, Halo Reach,...


text:
Cu honda pena y sumamente conmovi partido MEP a tuma nota di e fayecimento di sr. Jose (Joe) Rasmijn (d.f.m.). Joe Rasmijn a nace dia 8 di augustus 1932 y a fayece hustamente rib’e dia cu su partido stima MEP a cumpli 46 aña, esta dia 9 di februari 2017.
Na bida Joe tabata co-fundador di nos partido y a aparece riba nos lista na 1973, 1975, 1979 (2x), 1983 y 1985. Pues durante henter e trayectoria di e lucha pa Status Aparte Joe a milita riba nos lista y semper a duna su sosten incondicional na nos Libertador Betico Croes pa saca Aruba for di e constelacion Antiyano.
Y despues cu gran lealtad el a sigui sostene nos lidernan sr. Nel Oduber y sra. Evelyn Wever-Croes Durante hopi aña Joe tabata miembro di Conseho Insular di Aruba representando partido MEP.
Tambe Joe tabata exitoso cu su seafood restaurant pa local y turistanan, Brisas del Mar y cual restaurant tabatin su impacto sumamente positivo pa cu nos industria di turismo.
Tabata na november ultimo cu partido MEP a duna Joe su debido reconocemento den un evento special pa (ex-) candidatonan relaciona cu e celebracion di 45 aña di MEP den Fort Zoutman.
E alegria expresa riba cara di Joe Rasmijn ta demostra su gratitud pa cu e reconocemento aki.
Lider di MEP, sra. Evelyn Wever-Croes den nomber di partido ta gradici sr. Rasmijn pa su fieldad y pa tur locual el a haci pa nos partido y nos pais y ta spera cu Papa Dios lo tin un bon luga den su Reino pa sr. Rasmijn.
Na su señora, yiunan y demas familia, nos mas sincero condolencia. Alavez ta haci un suplica pa acudi na e acto di entiero di nos gran baluarte sr. Joe Rasmijn diamars awor. Paz na su restonan y cu Joe sosega den Reino di Señor.


text:
E barco Sampson mara riba nos waf ta haci honor na e personahe Sanson di bijbel. E ta un crane ship cu un structura solido y fuerte.
Nautical Manager di APA (Aruba Ports Authority), Irvin Gil a declara na Bon Dia Aruba cu e tin alrededor di 22 aña na servicio di APA, y esaki ta e prome biaha cu e ta wak un barco cu e caracteristica aki riba nos waf. E ta un barco di bandera Panameño cu a ta hala basta atencion y fei cu Sampson a drenta nos waf, APA ta bin hayando cantidad di yamada di hendenan interesa pa sa mas riba e barco aki.
Sr. Gil a bisa cu e barco aki supuestamente mester bay Corsou. Pero ora cu e barco tabata yegando na e isla ruman aki, nan a ripara cu e grua abordo no por pasa abou di e brug Reina Juliana. E ta un barco di 180 meter y e tin un grua di 70 meter halto, e ta mucho halto pa pasa abou di e brug.
E ora nan a dicidi pa medio di nan agencia Caribbean Port pa check si ta posibel pa nan bin Aruba. Pero tambe si tabatin luga disponibel riba nos waf. Ta asina cu e barco aki a wordo mara den e area di ex waf di container. E ta un bon noticia pa nos isla ya cu e ta genera entrada cerca e partnernan cu tin di haber cu e sector aki.
“Nan ta hopi contento cu nan ta na Aruba.” Tanto asina cu ya caba nan ta considera Aruba como un waf di yegada ora cu nan ta pasa otro biaha den nos region. Sr. Gil a bisa cu si Corsou no por tuma nan, nos si ‘ta tum’e cu brasa habri’.
E barco mester di algun reparacion riba su generator na Corsou, pero mirando cu esaki no tabata posibel, nan a bin haci e reparacion na Aruba. E tabatin plania pa keda 12 dia pa haci tur e reparacionnan. Pero mirando cu e ta un barco grandi ta dura por lo menos 7 dia pa nan saca e generator so. Sr. Gil a bisa mirando cu e trabou aki ta bay dura hopi, nan a dicidi di bay Mexico. Pues den cualkier momento Sampson ta bandona nos isla rumbo Centro America.


text:
Na final di e recorido cu Minister President Mike Eman hunto cu Director di Departamento di Agricultura, Cria y Pesca, Sta. Rosa, Natalie Maduro, a anuncia cu a haya aprobacion pa dos truck di awa mas.
E vehiculonan ta sumamente necesario pa por cumpli cu e demanda di awa pa agricultura rond di nos isla.
Director di Sta. Rosa ta sumamente contento di wak cu e sosten di Gabinete Mike Eman pa cu sector primario ta continua y cu cunukeronan por ta mas trankil sabiendo cu nan cosecha no ta bay perdi.
For di momento cu Prome Minister Eman a tuma responsabilidad di asuntonan di agricultura, cria y pesca, a haci tur esfuerzo pa pone su mes na altura di con e maneho ta sinta den otro, kico t’e plan y kico ta necesario pa stimula e sector importante aki di nos pais.
El a tende di con ta sumamente necesario pa adkiri dos truck mas di awa p’asina por cumpli cu e demanda di parti di cunukeronan.
“Paso tin mas hende plantando y pa nos sigura cu nan no ta demotiva paso nan cosecha ta bay perdi, el a duna nos luz berde cu nos por haya dos truck mas pa nos por sigui yuda e cunukeronan,” segun Maduro a splica.
Cada vehiculo ta representa un inversion cuantioso, pero Minister President Eman ta convenci cu Aruba por ta un pais sostenibel, tambe den su produccion local di cuminda ademas di e produccion di energia.
Esaki ta nifica reduci e cantidad di fruta y berdura cu ta importa, pa cuminsa suministra e mercado cu productonan cultiva na Aruba mes.


text:
Tin asina tanto expertisio y sabiduria di nos mesun hendenan a sali afo den e ultimo dianan. Di con nos no por forma un think tank nacional y busca e miho alternativa for di e punto di bista di loke ta miho pa Aruba, pa medio ambiente y pa cada un di nos famianan… No a bira tempo pa nos cuminsa respeta otro un poco mas den cada un su posicion y opinion, teniendo Aruba como meta principal?
Si nos busca pa suavisa nos soledad, cada biaha nos lo desvia di nos caminda real di bida. Na momento cu nos crea un relacion berdadero cu soledad, e ta bira SOLITUD y nunca mas nos lo ta nos so…”
― Chögyam Trungpa tabata un buscador di e berdad. E la nace na Tibet. Lesa kico e ta bisa nos den e pensamento aki…. Pensa kico e por nifica pa bo bida…
“…nos ta laga nos pais, nos tera, nos propiedad y nos amigonan atras. Nos ta domina nos ego dor di laga e cosnan material cu ta hasi nos prisonero atras. Nos ta admiti cu nos ego no tin ningun poder pa controla nos mundo y sigi existi, si nos no ta alimenta nos ego. Nos ta laga nos necesidad pa sinti nos mes superior na otro un banda…
Nos ta stop di busca un cas y nos ta bira un refugiado, un hende solitario cu ta sinja depende riba su mes.
Fundamentalmente, niun hende por juda nos. Si nos busca pa suavisa nos soledad, cada biaha nos lo desvia di nos caminda real di bida. Na momento cu nos crea un relacion berdadero cu soledad, e ta bira SOLITUD y nunca mas nos lo ta nos so…”
Den dianan di fiesta di fin di anja, tin basta hende cu no ta drumi bon. Esaki por tin hopi motibo. Por ta nan a fiesta di mas of pa motibonan personal. Pa tur di nan un articulo cu tips con pa logra toch pa drumi un sonjo saludabel. Cu danki na Victor Hunt.
Por ta ya caba bo a dal un dushi banjo of bo a lesa bo buki favorito of bo a resa, pero toch bo no por pega sonjo.
Tin hopi motibo pakico bo no ta drumi bon. Si bo a caba di pasa den un experencia traumatico y bo ta pasando den hopi emocion, ta masha normal cu bo no ta drumi bon. Pero pa majoria hende preocupacion ta e motibo principal pakico nan no ta drumi bon.
Podise bo no por hasi masha hopi na e problema mes, pero aki nan tin algun tips cu por traha pa bo:
1. Esaki ta un ehercicio leuk, pa bo hasi’e cu 2 hende. Busca un hende cu bo ta confia. Si bo no tin un hende cu bo por confia, realisa cu ta bon pa bo busca amistad cu bo por confia. Si ta necesario, busca judansa profesional. Sinta cara cara pa otro y pone un holoshi pa ring despues di mei ora. Abo ta cuminsa conta e otro persona tur loke ta molestia of preocupa bo. E otro persona ta scucha y tin tur atencion pa bo den e mei ora aki. E ta sacudi su cabes y ta scucha cu su curason, pero no ta duna mucho comentario. Despues di mei ora boso ta cambia e rol y abo ta scucha e otro cu mes tanto atencion. Bo por palabra pa hasi esaki un biaha pa siman of pa luna. E ta alivia!
Majan nos ta duna bo un otro ehercicio… corda bin bek!
Si mi ta cana cu Luz, no necesariamente e ta hacimi un persona Amoroso
Si mi no ta kere den Luz, no necesariamente mi ta un persona sin Amor
Mi ta pone mi punto di bista como no-creyente. Bo no mester di Dios pa haci bondad, pero bo por usa Dios pa comete maldad.
Saca for di mi nota pa esnan cu ta husgami pasobra mi ta un no-creyente: “Ken, Ami?” Si mi a bandona Religion, no kiermeen cu mi ta sin rumbo
Si mi no ta Spiritual, no kiermeen cu mi falta escencia
Si mi ta prefera Logica, no kiermeen cu mi no por crea momentonan magico
Pasobra aunke biento a contesta mi oracion, semper mi ta anhela y spera
Pasobra aunke mi ta nenga di invoca Spirito, mi sa cu bida ta brota for di mi
Pasobra aunke cu e Universo no a conspira pa mi cumpra spicenan, mi platonan ta yena cu mi hechizo di amor
Continue reading “Dios den Bida Diario, segun Angelo Angela”
Den e centro profundo di mi ser…
Tin un fuente infinito di amor…
Mi ta laga e amor aki bin ariba awo…
E ta jena mi curason, mi curpa y mi pensamento…
Den e centro profundo di mi ser…
Tin un fuente infinito di amor…
Mi ta laga e amor aki bin ariba awo…
E ta jena mi curason, mi curpa y mi pensamento…
Den e eternidad di mi bida…
Tur cos ta perfecto y completo…
Mi ta biba den harmonia y balansa cu tur hende cu mi conoce..
Den e centro profundo di mi ser…
Tin un fuente infinito di amor…
Mi ta laga e amor aki bin ariba awo…
E ta jena mi curason, mi curpa y mi pensamento…
E ta straal for di mi den tur direccion…y e ta bin bek multiplica cerca mi…
Mas amor cu mi duna y usa…mas mi lo tin pa comparti…
Pasobra e cantidad di amor cu tin den universo…ta infinito…
Ora mi usa amor mi ta sinti mi bon…
E ta expresa mi alegria interno…
Mi ta stima mi mes y pesey mi ta cuida mi mes bon…
Mi curpa, mi alma y mi mente…
Mi ta stima mi mes y pesey mi ta pordona mi pasado…
Y tur experencia cu a pasa caba…
Mi ta laga tur cos los y esaki ta hasi mi liber…
Mi ta stima mi mes y pesey mi ta biba den e presente…
Cada momento ta perfecto y mi sa cu mi futuro…
Ta uno radiante y yen di alegria…
Pasobra mi ta un yiu stima di universo…
Y tur cos ta bon den mi mundo…
Silencio ta papia? Si, na momento cu nos ta cla p’e, nos lo por compronde e idioma profundo di silencio…silencio por bisa nos mas cu mil palabra…si nos ta scoge pa scuch’e! Les’e, bo lo gust’e!
Bo a scucha mi den mi momentonan di contemplacion…
Probablemente bo a sacudi bo cabes cada bes cu mi ta comete e mesun erornan atrobe…
Mi sa sigur cu bo ta compronde pakico ami ainda no ta compronde…
Mi a hasi bo hopi pregunta desde cu mi tabata un mucha ainda chiquito…
Y den transcurso di bida mi a sinja cu cada biaha cu mi kere cu mi a sinja casi tur cos…
Tin algo nobo pa mi sinja net eynan patras di porta…
Tanten mi a sinja pa busca algo mas cu sabiduria y palabra…
Mi a sinja pa busca e silencio…
Paso den e silencio…
Mi ta topa bo den tur bo simplesa…
Bo no tin necesidad na mustra bo grandesa pa impreshona…
Den bo amor inmenso mi ta mira tur e beyesa di e cosnan chiquito…
Cu tur dia bo ta manda mi pa alegra mi bida…
Bo ta papia cu mi den e silencio di e biento, e lama y naturalesa…
Y den e hari genuino di e muchanan chiquito cu semper ta corda mi…
Cu ta nan ta e herederonan di e dia di majan…
Den silencio Dios ta papia cu nos…
– Ingrid Werleman, 2011
E diasabra aki lo tin un workshop nobo cu ta ‘Wellness y Stima Bo Mes!’ cu tecnicanan pa kita stress y relaja. Importante ta cu e participante ta hasi diferente tecnica dor di cua e por scoge pa su bienestar, su wellness y laga bay e stress. Ta bon pa sa con nos ta cumula stress y tambe pa sa con pa juda e curpa laga dolornan y stress bieuw los.
Weekend pasa a tuma lugar na Fofoti Beach e di tres exitoso workshop ‘Wellness cu Puro Naturalesa’di camacuri wellness y comprondiendobida.com. Ingrid Werleman y Francis Bulters ta expresa: ‘E ta un satisfaccion hopi grandi di a start cu e workshopnan aki, despues di hopi anja cu a pensa riba nan. Con pa transmiti pa otro hende loke a juda nos den nos crecemento personal. Un trajecto cu a tuma basta anja y esfuerso, pero cu ta hiba bo cada biaha mas cerca di bo mes, contemplando e mundo di pafo, mescos cu e mundo di paden’.
E diasabra aki lo tin un workshop nobo cu ta ‘Wellness y Stima Bo Mes!’ cu tecnicanan pa kita stress y relaja. Lo sinja tecnicanan con pa reconoce stress, usando mindfulness of atencion dirigi. Lo traha cu nos rosea cu ta nos fuente di bida.
Continue reading “Un otro workshop di wellness ‘Wellness y stima bo curpa’ cu tecnicanan pa kita stress y relaja.”
Algun comentario di Facebook: Lilian Leest: ‘It was fantastic, Ingrid..thanks again!!will keep pending for the next!!’ Lydia Paesch a bisa ‘Mi ta recomenda tur cu por tin e oportunidad pa bai e workshop aki e ta algo den un palabra “Fantastico”‘. Diasabra, 15 oktober ta ripiti e workshop ‘Wellness cu Puro Naturalesa’. Costo: 25 florin. Participa y anjadi anja y felicidad na bo bida!
Tabatin asina hopi bunita comentario riba e workshop cu e organisadornan Ingrid Werleman y Francis Bulters a dicidi di organisa un workshop mas. Di e forma aki mas tanto hende por probecha di su efecto pa asina haja un dushi experencia con fantastico bida por ta. Tin ora ta juist mei mei di tur turbulencia y drukte, ta bon pa nos traha tempo pa nos mes. Asina tabatin varios participante cu a bisa cu nan tabata hopi druk cu otro cos, pero a traha tempo toch pa bin y a keda hopi contento cu e decishon aki. Algun comentario di Facebook: Lilian Leest: ‘It was fantastic, Ingrid..thanks again!!will keep pending for the next!!’ Lydia Paesch a bisa ‘Mi ta recomenda tur cu por tin e oportunidad pa bai e workshop aki e ta algo den un palabra “Fantastico”‘. Johan Koop a bisa: ‘Het lijkt wel vakantie, zo relaxed’. Faritah Luidens a.k.a. Tica Bashabou a manda un sms cu despues di 3 dia ainda su cutis tabata suavecito di e crema pa masseer traha den cushina di Francis y Ingrid. Un crema puramente natural cu por usa pa curpa y cabey.
Continue reading “Un biaha mas Workshop ‘Wellness cu Puro Naturalesa’diasabra oktober 15”
Nos sombra ta pone nos kere cu nos no merece pa ta e ‘superstar’ den nos mes bida.
Ta e sombra aki, e parti scur di nos, e partinan cu nos a oprimi di nos mes cu ta separa nos di ken nos berdaderamente ta.
Tip di Van Dorp: ‘Un bon buki – Het Schaduw Effect’.
Tur cos a cuminsa cu e meneer di scol cu a bisa cu nos ta bobo, e mucha di scol cu a tenta nos of e prome amor cu a bandona nos. Nos tur tin momentonan doloroso y bergonsoso cu nos a sconde y despues di tempo e emocionnan aki a hasi nos bira mas duro y nan a forma nos sombra.
Ta trata aki di anshanan cu nos no a expresa, e berguensa hororoso, e remordimentonan cu ta come nos dor di no enfrenta nos problemanan.
Cerca majoria hende tur e problemanan aki por bin di un solo momento cu tabata crucial den nos bida. Pero tambe por ta cu nos a laga cosnan cu nos no kier enfrenta acumula durante hopi anja.
E introduccion di e buki ta bisa: Tur hende tin su parti di sombra. Si nos sigi nenga nan y sconde nan, nan por bira un poder cu posiblemente por destrui nos bida. Sombra tin su efecto riba e comunidad tambe, segun Deepak Chopra, un di e escritornan. Debby Ford ta papia di su propio experencia – e tabata adicto – y ta splica con nos por sera pas cu nos mes, cu otro y cu e mundo. Marianne Williamson ta mustra riba e forsa di resamento, hasi sacrificio, pordon y amor. Pasobra solamente lus por core cu sombra.
Continue reading “Con pa usa e forsa di nos sombra pa trese cambio den nos bida”
Pakico saca un mucha di su ambiente confia, si e ta e victima di un adulto cu a maltrate? Cos pa pensa riba dje! Un ehempel di Hulanda…
De gemeente Rotterdam heeft een nieuw wapen tegen kindermishandeling: het actief inzetten van huisverboden. Dat gebeurt nu al met enige regelmaat, maar Rotterdam wil het structureel gaan inzetten als aanvulling op bestaande maatregelen, zoals het kind uit huis plaatsen onder toezicht van de kinderbescherming. Dit protocol maakte de Rotterdamse wethouder Hugo de Jonge vandaag bekend. Het instrument moet ook sneller worden ingezet als professionals, zoals onderwijzers of peuterspeelzaalmedewerkers, sterke vermoedens hebben dat de veiligheid van het kind in het geding is. Het Openbaar Ministerie in Rotterdam heeft het idee om huisverboden vaker in te zetten bij kindermishandeling bij de gemeente geïnitieerd.
Continue reading “Tip pa maneho social. Rotterdam – kind slaan, huis kwijt”


text:
Diadomingo pa mas o menos 1’or di merdia, brandweer, polis y ambulance a sali cu urgencia pa bay direccion di Hyatt Regency Hotel, unda algun persona lo a keda pega den un lift.
Na nan yegada tur esnan cu tabata den e lift a sali caba.
Aparentemente un tata di famia a bay den panico na momento cu e lift a pega y desesperadamente a yama 911 pa manda tur unidadnan di rescate, esta brandweer, ambulance y polis, pa auxilia nan.
Pero hotel Hyatt mes ta bon ekipa y tabata tin tur cos bou control y sin problema y hopi liher a habri e lift y tur hende cu tabata den dje a sali.
Personal di Ambulance na yegada a controla un mucha pero tur cos tabata ok.


text:
Na momentonan aki CEO di Facebook a cuminsa cu esfuersonan cu e ta bisa ta pa e beneficio di usuarionan, pero posibelmente cu lo afecta algun negoshi.
Facebook a laga sa diahuebs cu nan lo ta haciendo algun cambio den nan News Feed pa postsnan di amigonan keda priorisa riba propagandanna di negoshinan. E compania lo eleva posts cu lo inicia conversacionnan y interaccionnan entre amigonan mientras poniendo un limite na varios video, storianan y postnan di negoshinan cu usuarionan ta constantemente keda dal den dje sin comenta of share.
Fuente: CNN


text:
WILLEMSTAD – Un di e gòlpinian mas duro cu InselAir a sufri t’e decision di autoridad aeronautico di Aruba pa ‘ground’ su avionnan.
Despues autoridadnan Mericano y Hulandes a desaconsehá nan funcionarionan pa bula cu InselAir.
Esakinan a afectá e imagen di InselAir di tal manera cu esaki a conducí na pèrdidanan cuantioso di entrada y tambe aumento drástico di gasto en coneccion cu e.o. pagonan pa avionnan ‘wet lease’ y gastonan relacioná cu pasaheronan cu a keda pegá.
Consecuentemente, e situacion financiero di InselAir a resultá den un peor estado cu a anticipá.
Lógicamente e planificacion di ruta, tamaño di flota y cantidad di personal no por a wòrdo mantené. Es mas, promé cu Gobièrno a intervení ya gerencia anterior a anunciá cu lo bay tin retiro di personal.
Como consecuencia di e empeoracion drástico di e situacion financiero, e contratemponan di e último lunanan aki y e inquietud creciente serca e creditornan, InselAir a dicidi pa pidi moratorio di pago pa su debenan (‘Surseance van betaling’) pa por haña rosea y pa por sigui enfocá riba stabilisa e compania.
E situashon aki, probablemente y desafortunadamente a acelerá retiro di un grupo adicional di empleadonan di InselAir.


text:
Diabierna anochi den un Joe Laveist Ballpark yen di fanatico di baseball a duna inicio na e temporada di baseball cu e campeonato di Aruba Little League 2017.
E deporte di baseball na Aruba e ultimo añanan a crece grandimente danki na e popularidad di Xander Bogaerts cu e ekipo Boston Red Sox. Un total di mas di 1200 mucha di e liganan di North, Center y South a uni p’asina tur e ekipo di Aruba participa na e desfile inaugural.
E damanan di softball Little League a habri e desfile diabierna anochi, sigui pa esnan di mas chikito di edad di 5-6 aña te na esnan mas grandi di 17-18 aña cu a desfila pa e publico grandi na Joe Laveist Ballpark.
Aruba Little League ta un organisacion cu ta depende riba boluntarionan cu ta duna di nan tempo pa por dedica na siña e muchanan e deporte di baseball. Y comercio en grande ta apoya e programa di Little League dor di sponsor varios ekipo di Little League, pero un sponsor grandi e aña aki ta Subway Aruba. Nan a haci desvelo di e logo cu ta hiba e nomber di Little League Aruba Subway Series unda cu Subway a sponsor mas di 200 caha di bala p’asina por organisa e campeonato di Little League y e cuerpo di umpire tambe lo ricibi nan uniform nobo for di Subway.
Aruba South Little League a organisa e anochi ameno di apertura y asina e president di liga sr. Serio Romney a bay over na entrega un plakaat di reconocemento na umpire sr. Esmond Jones pa su añanan di dedicacion na South League. Despues sr. Donny Kelly a sorprende sr. Serio Romney cu un grato sorpresa y anuncia cu e campeonato 2017 di South Little League lo ser dedica na sr. Serio Romney.
Despues sr. Serio Romney a duna danki na un sponsor di mas di 30 aña pa Aruba South Little League di Kiwanis Aruba. Representante sra. Aurora Dijkhoff a hiba palabra na nomber di Kiwanis unda nan a presenta un check como donacion na e liga.
Finalmente, District Administrator di Aruba Little League sr. Rhudy Donata a presenta e sponsor oficial di Aruba Little League cu e aña aki lo carga e campeonato Little League Subway Series Aruba. Representante di Subway Aruba sr. Tai-Foo Lee a haci entrega simbolico di un caha di baseball na DA sr. Donata demonstrando asina nan compromiso grandi cu nan tin cu e deporte di Little League como main sponsor.
Na ultimo a hiba palabra sr. Ebby Schwengle cu a representa Minister di Deporte unda el a duna palabra di elogio na tur e boluntarionan y mayornan cu ta haci e esfuerso pa educa nan yiunan den e deporte di baseball.
E hoben Jayden Jansen di e organisacion di Hurricanes a lesa e credo di Little League, mientras cu Jeanine Roga a lesa e credo di mayornan y e crew di umpire a lesa e credo di umpire pa recorda cada un e importancia di e programa di Little League.
Sr. Ebby Schwengle tabatin e honor di tira e “first pitch” mientras cu sra. Aurora Dijkhoff a fungi como e bateador y asina a duna inicio oficial na e campeonato di Aruba Little League 2017.
Nos di Sports Zone Aruba kier a gradici tur esnan cu ta haci e programa aki uno exitoso, na comercio di Aruba cu ta sostene nos hobennan den e deporte di baseball dor di sponser e ekiponan di Little League. Na e boluntarionan cu ta haci e trabou di Coach, Manager, Umpire y Scorer tur ta boluntario cu ta duna nan tempo liber pa dedica na nos hobennan.
Y por ultimo cu e temporada nobo ta yena cu alegria di victoria y momentonan pa siña ora di derota y cu mayornan sa di apoya nan yiunan sin importa e resultado. Ta momentonan di hermandad cu lo dura pa semper.
Pa informacion di deporte local sigui nos riba nos rednan social via Sports Zone Aruba of bishita nos website www.sportszonearuba.com.


text: Athletanan local di Monster Energy, Daniyel Tromp & Darrell Werleman lo representa Aruba den e Monster Energy Bmx Freestyle Exams na Trinidad & Tobago dia 25, 26 & 27 di April. E dos hoben nan aki a wordo invita pa ta parti di e evento aki door di representantenan di Monster Energy na Trinidad & Tobago y cu orguyo nan lo representa Aruba banda di otro 95 coredo di BMX di 23 diferente pais. E evento aki ta a cuminsa na 2010, organisa pa TREVLON HALL, e promer Bmx Freestyle Pro Rider di Trinidad & Tobago kende a team up cu Monster Energy y a crea e Monster Energy Bmx Freestyle Exams. E aña aki e competencia lo conta cu presencia di Atletanan profesional, e mihornan rond mundo den e categoria di BMX y lo reparti $86.000,- den premio. Daniyel Tromp ta un hoben di 26 aña di edad y cu mas di 10 aña den e mundo di Freestyle BMX. Semper e tabata tin e deseo di por a competi na nivel mundial den amatuer y progesa pa e por competi un dia na nivel di pro rond mundo. Aña pasa Daniyel a participa caba na e evento aki y a logra keda na di cuater lugar, pero despues di e competencia e la bin bek Aruba cu un motivacion grandi pa siña maniobranan mas difícil manera e backflip, flair, y tailwhip air y mehora su condition físico pa e por representa su isla aun mihor den 2014. Darrell Werleman di 18 aña di edad tin mas cu 7 aña den mundo di y a yega di competi tambe local y internationalmente. Den e Monster Energy Bmx Freestyle Exams aña pasa e la keda na di 2 lugar. Expectativanan ta grandi, mirando e pasion y dedicacion di e dos deportistanan aki cu ta train hopi duro, mas cu 4 of 5 ora pa dia 5 biaha pa siman, dedicando nan tempo y dunando hopi di nan mes pa nan por logra nan soñonan. Monster Energy kier a desea e deportistanan aki hopi exito na Trinidad & Tobago.


text:
Diadomingo anochi patruya di flex team a para un auto den Avenida Alo Tromp y durante esaki un homber a cuminsa core pa Polis. Di biaha polisnan a start un persecucion na pia pa gara e homber. A listra mas persona cu tabata den e auto y a detene 4 persona. Manera cu e van di Guarda nos Costa a yega un persona a yega cu paspoort di un dama y asina polis a laga e dama den libertad. Guarda nos Costa a bay cu tres persona pa asina controla si nan documento ta na ordo.
Home Breaking News A detene algun persona indocumenta despues di un persecucion


text:
Un ekipo di Organisacion Pan-Americano di Salud (PAHO) y Organisacion Mundial di Salud (WHO) recientemente a bishita Departamento di Salud Publico (DVG), Seccion di Malesanan Contagioso, pa actualisa nan mes riba e situacion na Aruba di HIV/AIDS y otro enfermedad transmiti sexualmente (STDs) y Tuberculosis.
E bishita aki ta forma parti di e plannan di trabou cu Aruba ta haci conhuntamente cu PAHO y cu ta wordo actualisa cada 2 aña.
Meta di e bishita ta pa haya sa con Aruba ta para pa loke ta trata e enfermedadnan menciona y unda lo tin mester di apoyo di PAHO pa mehora e servicionan como tambe con pa elimina of controla e enfermedadnan aki den nos comunidad.
Soledad Perez, un experto di PAHO riba HIV/AIDS y otro enfermedad transmiti sexualmente y Tuberculosis cu sede na Venezuela, ta supervisa e trabounan di paisnan miembro di PAHO incluyendo Aruba, Corsou, Sint Maarten y islanan BES.
“Realmente tin un plan di trabou cu nos ta traha cune hunto cu e autoridadnan di Aruba.
E plan aki ta wordo revisa cada dos aña”, asina e experto di PAHO a splica.
Un di e actividadnan riba lista ta e accionnan riba e tema di HIV na Aruba… “y hunto cu HIV tambe e enfermedadnan transmiti sexualmente y tuberculosis.
Tin un variedad di actividad cu nos por duna sosten tecnico pa realisa, manera e maneho, e plannan, e normanan, e protocolnan di atencion, e sistema di informacion y mas cu tur cos e potencial di Aruba unda tin un cobertura y aceso universal den salud.
E potencial di por revisa e estudionan haci y enfoca riba e datonan cu mas a resalta, asina ki por tin mas impacto riba e proceso di control y posibel eliminacion di e malesanan ya menciona”, asina Soledad Perez a amplia.
Siguiendo riba e tema otro representante di PAHO tambe tabata presente n’e reunionnan di orientacion na Seccion di Malesanan Contagioso, Berta Gomez, un experto riba HIV/AIDS y e otro enfermedadnan transmiti sexualmente y Hepatitis cu sede na Bogota, Colombia.
El a splica cu PAHO ta afilia cu Ministerio di Salud Publico di Aruba y na PAHO nan kier tin un bista mas comprensivo di HIV/AIDS aki na Aruba.
Gomez a trece dilanti: “Con pa responde mihor? Con pa atende cu e programanan preventivo? Con por mehora of mira con pa traha cu e pacientenan?
Otro pregunta cu a surgi ta si e pacientenan ta hayando e tratamento necesario?
Mas importante ainda pa traha pa yega na un posibel eliminacion di e menasa publico y cu Aruba por controla e ‘epidemia’ di tal forma cu ya e no lo ta un peliger pa salud publico.”
Departamento di Salud Publico di Aruba (DVG) regularmente ta ricibi e tipo di bishitanan asina, den un esfuerso pa por siña di e experencia y conocemento di e expertonan internacional, afilia na PAHO y WHO.
Di e forma aki Aruba ta keda actualisa su maneho di prevencion riba e tipo di enfermedadnan aki.


text:
DEN HAAG – Guardacosta di Reino ta simbolisa e bon cooperacion entre Aruba y Hulanda. Esaki tabata e esencia di un encuentro entre Minister Plenipotenciario Juan David Yrausquin y Minister di Defensa Jeanine Hennis-Plasschaert.
Durante di e bishita di cortesia cu a tuma luga na e Ministerio di Defensa a papia den un ambiente hopi ameno y contructivo rib’e contribucion positivo di Guardacosta e. o. riba combatimento di traficacion di droga via Aruba, fluho di ilegalnan pa Aruba, control maritimo riba medio ambiente y pesca.
Na 2015, Guardacosta di Reino a intercepta en total 12 transporte di droga y a confisca mas cu 8782 kilo di droga. Asina por lesa den e relato anual di Guardacosta pa 2015.
Segun e relato anual na 2015 a gara 88 persona cu tabata ilegal. E cantidad di ilegal ultimo añanan a mustra un situacion variante.
Na 2015, e cifranan di Guardacosta ta menciona un aumento di ilegalnan for di Venezuela pa Aruba. E relato anual di 2015 ta bisa cu Guardacosta ta conta cu 242 formacion, incluso e funcion di director di Guardacosta.
Na december 2015, e grado di ocupacion di personal tabata 87,5 porciento.
E gastonan di e Guardacosta, cu ta consisti principalmente dor di gastonan di personal, material y exploracionnan aereo, ta aumenta na un suma total di mas cu 36 miyon euro.
Guardacosta di Reino ta un responsibilidad di tur pais den Reino Hulandes. E presupuesto di e Guardacosta ta wordi financia pa medio di un yabi di distribucion cu a keda stipula pa e ministerio di Asuntonan di Reino (BZK). Den e sistema aki Hulanda ta tuma 69 porciento pa su cuenta y Aruba su parti den esaki ta 11 porciento.
E Guardacosta di Reino tabata un initiativa di Aruba. Bou di Gabinete Eman II, Prome Minister Henny Eman a boga na Hulanda pa bin cu un Wardacosta pa controlo e costa y awanan di Aruba. Esaki principalmente pasobra Aruba e tempo ey, tabata wordo uza como trampolin entre e paisnan productor di droga y e paisnan consumido di droga.


text:
Willemstad – Manera ya ta konosí, djabièrnè 10 di mart último, partidonan polítiko por a hasi entrega di nan lista pa forma parti dje elekshon ku ta tuma lugá 28 di aprel próksimo. Partido Inovashon Nashonal (PIN), enkabesá pa Suzy Römer, ta un dje partidonan nobo ku a entregá su lista i e number 3 riba lista di PIN ta Sr. Maharo Isenia.
Partido Polĺtiko Nobo ‘Kòrsou Duradero i Solidario’ (KSD) ta aportá na diálogo tokante derechi di voto
Partido Polĺtiko Nobo ‘Kòrsou Duradero i Solidario’ (KSD) ta aportá na diálogo tokante derechi di voto: dekreto gubernametal ku ta dikta organisashon di elekshon basá riba artikulo 53 di areglo di estado (elekshon adelantá) ta perhudiká derechi sivil fundamental.
Willemstad - Nasha Desbarida i Dennis Anthony, dos Kurasoleño, tabata biba na Hulanda i a inskribí nan mes den registro sivil na Kòrsou pa asina por postulá dia 10 di Mart riba lista pa elekshon di e partido polítiko Kòrsou Solidario i Duradero (KSD).
Lo pone personalmente responsabel tur persona pa tur desishon tuma despues di 17 di febrüari 2017
Willemstad - Lo pone personalmente responsabel tur persona pa tur desishon tuma despues di 17 di febrüari 2017 ku ta impliká kompromisonan finansiero òf gubernamental tuma na nómber di Kòrsou sin sosten di Parlamento.
Korsou Solidario I Duradero (Ksd) Ke Partisipa Ku Partido Politiko Na Elekshon Benidero.
Willemstad - Korsou Solidario i Duradero ta eksisti kasi 3 aña i ta aktivo tantu na Korsou komo na Hulanda komo movementu sivil. Nos tinkomo meta pa medio di union, solidaridat i partisipashon, promové bienestar di tur siudadano, sin eksepshon, i krea un Korsou konsiente di medioambiente i duradero.
Gabinete di Pueblo konformá dor di MFK/KDNT/PS/MP, Braam i Dannawi na kaminda.
Willemstad - E mayoria di 12 den Parlamento, kier a informá Pueblo di Kòrsou ku tur kos ta indiká ku 17 di mart próksimo (esta djabièrnè awor) e proseso di ‘screening’ ku tin di haber ku formashon di gobièrnu lo ta kla.
Suzy Römer Ta Partisipa Na Elekshon Ku Su Propio Partido
Willemstad – Manera ta konosí, djamars 7 di mart último, Suzy Römer a entregá un karta na Direktiva i Lider di Partido Nashonal di Pueblo (PNP) kaminda e ta duna di konosé di no partisipá mas riba lista di PNP na e elekshon próksimo di 28 di aprel 2017.
Komunikado di partido Movementu Pueblo Uní Sólido I Hustu (PUSH)
Willemstad - Movementu Pueblo Uní Sólido I Hustu (PUSH) a keda fundá dia 3 di mart 2017 riba inisiativa di Ydellienne Heerenveen. Direktiva di movementu PUSH Kòrsou ta konsistí di Ydellienne Heerenveen (presidente i líder polítiko), Cormeline Perez-Mathilda (sekretario-general), Nidjieska de windt (tesorero). Movementu PUSH Kòrsou ta un movementu polítiko nobo ku su propósito ta pa redusí pobresa i kriminalidat na Kòrsou.


text:
Shete alimento cu ta kita depresion
Si ta bon, e dicho ta bisa “barica yen, curason contento”, pero bo sa ki alimentonan por kita e tristesa cu bo tin? Aki...
Vacuna contra dengue lo cuminsa wordo bendi na Costa Rica pero...
SAN JOSE, Costa Rica - Ministerio di Salud di Costa Rica a adverti diasabra cu e vacuna contra dengue cu a cuminsa na wordo...
8 motibo pakico bo mester come simia di druif
Na momento di come druif, hopi hende ta prefera di saca e simianan pasobra, apart di tin un sabor marga, nan ta considera cu...
E autofagia por ta e solucion pa problemanan ocular
MADRID, Spaña - Cientificonan di e Instituto di Investigacion Biomedico Alberto Sols (IIBM) di Madrid, a descubri cu autofagia por proteha frente na e...
Pashent a recupera mobilidad di su pianan cu un dispositivo den...
LOS ANGELES, California - Un dispositivo chikito a haci e milager: un homber a logra move su pianan di nobo, paralisa pa un lesion...
Radioterapia 3D lo enfoca solamente riba celnan maligno
VENEZUELA - Si mira bon, ta berdad cu den e ultimo decada a percibi un repunte importante di cancer. Tambe profesionalnan di salud ta...
Zika a yega Florida den cuater forma distinto
FLORIDA, Merca - E brote di Zika di 2016 na Florida no a debe na un introduccion unico y na un propagacion posterior di...
Pfizer ta bandona e investigacion pa cura di Alzheimer
Pfizer, un di e fabricantenan di remedi mas grandi na mundo, a anuncia cu e ta bandona e investigacion di remedinan nobo pa e...
No semper tin cu caba cu e caha di antibiotica
Ora cu nos ta tuma antibiotica pa combati algun tipo di infeccion – urinario, di cuero, dental, respiratorio, etc. – nos ta haci cu...
Ciencia a sigura cu Ibuprofen ta aumenta riesgo di sufri enfermedadnan...
Ta existi cierto medicamentonan popularmente estableci cu ta yuda cu cualkier malestar di salud cu ta presenta di manera cotidiano. Pa dolor di musculo...
Con pa combati acido den stoma
Acido den stoma of refluho di acido ta un condicion transitorio cu mayoria di e poblacion a experimenta algun biaha den su bida y...
Luz artificial ta aumenta riesgo di cancer na pecho
Segun un investigacion nobo realisa pa cientificonan di e Scol di Salud Publico Harvard TH Chan (Merca) publica den e revista specialisa Environmental Health...
Dies truco simpel cu lo alivia e dolor di nek
Dolor di nek? Ta hopi fastioso pa loke ta parce un sintoma leve, door di drumi malo, pasa mucho tempo tras di computer of...
Test nobo ta detecta atake di curason den 20 minuut
Dolor di pecho ta manda mas di 7 miyon di Mericano pa salanan di emergencia cada aña y rond di e mita di nan...
Segun estudionan: Appel cider vinegar ta yuda sucu den sanger y...
Binager di appel (appel cider vinegar) tabata wordo promociona como un “cura todo” pa hopi decada. Nos por a mira con e por haci...
Dieet rapido: Anasa y tuna pa baha peso den 3 dia
E dieet di tuna y anasa a causa sensacion pasobra e ta un di e dieetnan rapido mas eficas cu ta haci hende perde...
Ehercicio diario ta yuda preveni osteoporosis
Haci ehercicio diario, bebe vitamina D, a trabes di e dosis diario di calcio y tuma un zonnebad pa solamnete 15 minuut pa dia,...
3 tecnica pa combati stress
Despues du un hornada carga di trabao, ta costa nos enomrmente desconecta. Si bo ta cansa di hiba bo problemanan cas, si bo kier...
Optimismo ta evita problemanan cardiaco
Ta feliz y gradicido ta bon pa salud. Di su banda, “wak e glas mita yen” den cada situacion ta faborabel pa e curason. Laga...
Universidad Chines ta bende examennan di HIV den mashin ante e...
NANTONG, China - Un universidad na China a cuminsa bende testnan di diagnostico di e virus HIV - causante di AIDS - den mashinnan...


text:
Best of the Best Taekwondo Challenge a surpasa tur expectativa. www.mundotaekwondo.com tabata e promotor internacional di e evento aki y a haci posibel pa Aruba por a conta cu participacion di paisnan internacional.
Aruba a wordo bon promovi mundialmente y a logra trece atletanan di taya pa Aruba.
Director di Lotto pa Deporte sr. Di-Estefano Wernet a keda masha satisfecho di por a presencia paisnan internacional cu bringadornan di taya cu peleanan di nivel halto.
Di-Estefano Wernet a hiba palabra y a yama bon bini na tur e paisnan di bishita y a desea tur hende exito.
Di-Estefano Wernet a keda sorprendi pa mira e cambio di mainta cu e evento tabata paden pa anochi cu e evento tabata pafo den aire liber.


text:
REGIONAL & INTERNACIONAL
13 miembro di famia tabata secuestra na un cas na California
Un pareha a keda deteni despues cu autoridadnan a haya 13 mucha cu tabata secuestra den un cas na California cual tabata den condicionnan...
DEPORTE
POLICIAL
Polis ta gara homber ta ofrece turista droga na Playa
Diabierna atardi un oficial di k9 unit den auto normal den area di paddock bin abou ta capta un homber ta ofrece turista droga....
DEN MI CABES
Tin ora e rikesa ta asina cerca, niun hende ta wak...
Mi hendenan! Conta? Djis ta ora di yena maleta y bay bek caba locual cu tanto entusiasmo mi a cuminsa. E letranan di dushi...


text:
Parlamentario Chris Romero (MEP) a tuma nota via diferente medionan di comunicacion y social media di minister demisionario encarga cu transporte, Mike de Meza a kibra un moratorio di permiso di taxi cu ta data di 3 di juli 2015.
Segun parlamentario Romero, e moratorio aki tabata vigente, pero 27 di september, kiermen 5 dia despues di eleccion, e decision aki a wordo cambia. Te hasta tin permiso cu a wordo pidi caba. Ta wordo papia di 50 permiso duna y ya tin hende cu a cuminsa cu nan tramite. Pero e no ta duda cu ora nan ta drenta oficialmente den maneho di gobierno nan lo haya mas informacion mas cla riba esaki.
E ta haya cu e kibramento di e moratorio aki tin su impacto. Ya cu e ta habri e porta pa aumenta e cantidad di 450 taxi pa 500, kiermen 50 mas acerca. E cambio aki segun sr. Romero a sosode sin por a haci prome estudio necesario of a lo menos bin cu argumentonan.
El a laga sa cu e gremio di taxista mes ta pasando den dificultad. Nan tin cu core oranan extra pa asina nan por produci algo pa nan por sobrevivi di dje. “Esaki ta un acto hopi iresponsabel.” Ya cu unabes cu nan ta sinta como gobierno nan ta bay honra e moratorio bieu cu ta existi 2 aña pasa. E acto ilegal aki segun e parlamentario y futuro minister ta perhudica no solamente e taxistanan pero tambe e minister entrante cu ta bay ta encarga. Ya cu e mandatario nobo aki lo mester carga cu e problema djis pa acomoda cierto coordinador.
Bon Dia Aruba a papia cu un taxista cu tin basta aña coriendo taxi. El a expresa su disgusto cu e decision di e gobierno saliente ya cu ta dificil pa nan por gana nan pan cu e ofishi aki. El a bisa cu e trabou aki ta hopi sacrificio ya cu e no tabata como antes cu e bolo tabata yega pa nan tur. Awor e generacion nobo di taxista tin biaha ta sacrifica te hasta nan famia trahando fei di mainta tempran te anochi laat pa logra a lo menos algo pa cumpli cu nan compromiso.
Nombramento
Tambe el a cualifica como un echo ilegal y iresponsabel e nombramento di hendenan den aparato gubernamental di parti di e gobierno saliente. E mesun denuncia aki a wordo haci caba pa algun di su coleganan caminda nombramento den aparato gubernamental ta tumando luga di coordinadonan y personanan cu tabata na servicio di e gobierno anterior.
“Nan ta nombrando ex coordinadornan, ex sostenedonan, pero tambe ex conseheronan den diferente departamentonan,” el a bisa. Aunke nan no ta contra di ningun di e nombramento aki, pero e ta haya un lastima cu tin e posibilidad grandi cu e nombramento nan aki realisa pa e gobierno demisionario no ta wordo honra. Te hasta sr. Romero a indica cu parce cu algun di nan hasta a sosode despues di eleccion ora cu tur hende tabata sa di e resultado di dje.
Tambe el a informa cu e gobierno di coalicion ta bay pone un stop definitivo riba e fenomeno aki cu generalmente ta bin tumando luga cada bes cu tin un cambio di gobierno pa otro di diferente signatura. P’esey e punto aki nan a inclui den nan programa di gobierno pa esaki no sigui sosode mas den futuro.


text:
ORANJESTAD – Gobierno a informa awe cu ta bay organisa un telethon nacional a yuda esnan damnifica na St Maarten pa e pasada di horcan Irma. Prome Minister Mike Eman diabierna mainta a reuni cu un delegacion di Cruz Cora y RampenBureau unda cu a papia riba e ultimo informacionnan ricibi di e situacion na Sint Maarten, pero tambe con lo por bay yuda nos rumannan di e isla. Na final a keda dicidi cu lo organisa e telethon nacional, pero tambe cu tin un team prepara cla pa biaha pa e isla pa brinda e ayudo necesario. Despues di e reunion, e grupo a tene un briefing, caminda a anuncia e decision cu a wordo tuma.
“Durante henter siman nos tabata den contacto continuo cu Sint Maarten na diferente nivel. Den e reunionnan di preparacion a keda aproba cu ta bay manda miembronan di Arumil Sint Maarten, prome cu e horcan a pasa, pa hunto cu miembronan di Defensa Hulandes brinda e prome asistencia prome, durante y despues di e pasada di horcan Irma.” E mandatario a bisa cu Comision di Calamidad a bin ta haciendo su trabou adelanta pero no a duna publicidad pa no mescla e situacion di campaña di Aruba cu algo asina serio manera e peligro pa Sint Maarten y con lo bay yuda despues.
E informenan cu a sigui yega for di e isla Hulandes ta indica cu e situacion ta devastador y hopi penoso. Di otro banda, e mandatario a bisa, danki na Dios cu e cantidad di perdida humano no ta hopi. “Pero e daño social /economico ta enorme. E daño na e aeropuerto ta hopi grandi y e daño na e piernan, cu ta e adernan economico di Sint Maarten, a wordo practicamente destroza. Ta bay tuma tempo pa por reestablece esaki. Hopi edificio priva, di Gobierno, cas, scol y institutonan, henter area comercial, a wordo hopi afecta. Tin hopi reto pasobra e telecomunicacion tambe a cay afo,” Eman a splica. E situacion ta hopi dificil, pasobra incluso esnan cu mester brinda ayudo of coordina e situacion, tambe ta den un situacion di emergencia y ta pasando den retonan hopi grandi.
Den e reunion di preparacion cu a tuma luga inicialmente, a prepara caba un ekipo cu lo wordo manda pa Sint Maarten asina cu horcan Irma caba di pasa. Di e inventarisacion cu a wordo haci, a yega na e conclusion cu lo por haci uzo di 20 miembro di Cuerpo Policial, cu ta cla pa bay, 19 miembro di Brandweer, 19 persona for di sector medico, y di e parti di infrastructura y logistica pa yuda den opruiming y coordina tin 18 persona disponibel di DOW mientras cu Cruz Cora tin 17 persona pa wordo manda Sint Maarten. Asina cu tin comunicacion aereo, e grupo ta wordo manda pa e isla aki.
Den e reunion cu Cruz Cora y Rampen Bureau tambe a keda dicidi cu ta bay organisa un telethon nacional durante cual lo recauda fondo financiero y material, cual despues cu tin un comunicacion aereo of maritimo por wordo manda pa e isla.
Di otro banda Prome Minister Eman a papia cu su colega di Corsou Eugene Rhuggenaath riba e forma con por bay asisti Sint Maarten den e dianan cu ta bini y un eventual bishita pa duna forsa y convivencia moral na e pueblo y Gobierno di Sint Maarten. “Nos bishita lo tuma luga probablemente na momento cu nos yegada no ta un cargo extra riba tur loke Sint Maarten ta pasando aden caba. E compromiso a wordo haci cu nos ta bay, pero prome ta coordina e esfuersonan di logistica pa ayudo yega, cuminsa coordinacion pa telethon nacional y despues e bishita lo tuma luga den coordinacion cu tur esnan envolvi. Na e momento ey lo informa tambe kendenan lo forma parti di e delegacion aki,” e mandatario a bisa. Eman ta kere cu e presencia di autoridadnan lo tin un efecto positivo riba esnan trahando pa yuda Sint Maarten recupera.
ORANJESTAD – E situacion bergonsoso riba beach entre operadornan (manera por a mira riba video riba rednan social e dianan aki) no lo wordo acepta . Asina minister di infrastructura Otmar Oduber a laga sa pa medio di un comunicado. Segun e mandatario, e maneho di ‘3 strikes you’re out’ ta activo y lo tin cero tolerancia pa actonan asina.
ORANJESTAD – Durante su disertacion awe mainta den e reunion publico pa trata e proyecto di Green Corridor y Watty Vos Boulevard, ex minister responsabel pa e proyecto esta Benny Sevinger a declara cu e ta orguyoso di e trabou cu su team e tempo ey a haci pa e proyecto y cu e forma con a anda cu e proyecto tabata corecto. Ademas a cuestiona e forma con actual minister encarga cu e proyecto, Otmar Oduber kier resolve e problema, cu ta busca mas placa pa caba esaki. Pero loke mas a hala atencion, tabata e declaracion final di e ex minister, unda cu el a bisa cu kico cu e minister actual kier haci, ‘Be my guest.. pasobra I don’t give a damn! ”. Un declaracion cu rapidamente a bira e palabra di dia, tanto den Parlamento como riba rednan social.
CARACAS/ORANJESTAD – Oro y diamanta for di Venezuela ta wordo transporta di contrabanda pa Corsou y Aruba na gran escala, y facilita pa ehercito Venezolano. Asina e corant Hulandes Trouw ta raporta den su edicion awe. E informacion cu periodistanan di e corant a haya, ta bin di ex general Cliver Alcalá. Prome minister Evelyn Wever den su prome reaccion awe riba e articulo a bisa di tabata na altura di e articulo en cuestiony cu mesora el a manda investiga si esaki ta conta enberdad pa Aruba, ya cu segun e articulo e enfoke tabata Corsou y no tanto Aruba. For di fuentenan gubernamental Venezolano, NoticiaCla a haya un reaccion inoficial indicando cu no ta duna mucho balor na e informacion ya cu Alcala ta conoci di ta un persona ‘malo’, osea no di confia. Mientrastanto, fuentenan periodistico di e portal aki ta mustra cu mientras cu e ex general tabata hopi cerca di ex presidente Chavez, el a distancia di Maduro pasobra e tabata critica hopi di su politica. Pues e reaccion di parti di fuentenan di gobierno, ta comprondible e ora. E articulo mes en cuestion ta di e periodista investigativo Bram Ebus, cu a haci un investigacion di e asunto aki. E ta bin na remarke net awor cu tin un impasse entre Aruba y Venezuela pa contrabanda di hopi material cu Venezuela tin problema cune. Ta netamente pa e asuntonan aki, Venezuela tin su frontera cu islanan ABC cera pa mas di un siman caba. Segun e presidente di e pais andino, Nicolas Maduro, e problema ta contrabanda di mafia. Diahuebs tin combersacionnan atrobe pa wak si ta sali di e impasse aki y si Venezuela ta dispuesto pa firma e acuerdo di concepto yega na dje diabierna anochi. Fuente: Trouw.nl.. foto cortesia REUTERS.
ORANJESTAD – E introduccion di dos docter di cas extra na Spoed Eisend Hulp mester yuda reduci e tempo di espera ora cu un pashent ta na e departamento ey di hospital. Asina minister di Salud Dangui Oduber a bisa dialuna mainta den un conferencia di prensa. Segun Oduber, tin dos localidad habri na hospital unda cu AZV lo cubri dos huisarts cu ta specialmente atende y asisti tur caso di emergencia. E pashent cu yega, lo wordo trata. Esun cu resulta di no ta emergencia, e 2 docternan di cas lo trata. Asina e mandatario lo kier baha presion riba SHE, y reduci tempo cu pashent ta warda pa ayudo medico. Awor ta buscando si tin docter di cas disponibel cu por cuminsa di biaha, y si ta pa e minister, esaki por cuminsa dentro di un luna caba. “Pero por lo menos ya tin palabracion entre hospital i AZV pa cubri e gastonan” Oduber a bisa.
ORANJESTAD – Ta e intencion pa durante e prome aña di gobernacion Wever Croes, introduci e asina yama ‘integriteitskamer’ osea e ‘camber di integridad’. E camber aki tin cu scrutina tur proyecto y asunto di gobierno pa sigura cu esaki ta cumpli cu tur norma di integridad. Asina prome minister Evelyn Wever Croes a bisa dialuna durante conferencia di prensa. E structura di e camber aki sinembargo ta hopi curu ainda. E unico cos cu ta sigur, ta cu e ta bin e aña aki ainda, y cu e ta consisti di un grupo di persona ‘no politico’, sino e ta ‘beat the whole purpose’.
ORANJESTAD - Gobierno di Aruba ta lamenta cu Citgo Aruba a nenga informacion na parlamentarionan Hulandes. Esaki tabata e reaccion official un dia despues cu dos parlamentario Hulandes a reclama publicamente cu nan no a haya informacion di e refineria y a wordo prohibi entrada. Ta trata di parlamentarionan Hulandes van Raak y Bosman cu tabata na Aruba siman pasa pa atende reunionnan interparlamentario entre Aruba Hulanda y Sint Maarten. Pa cu e reunion aki e delegacion Hulandes a pidi Parlamento di Aruba pa por regla un bishita na refineria of por lo menos pa Citgo duna un presentacion na Parlamento. Lamentablemente Citgo a nenga di haci esaki, y e dos Parlamentarionan a bay busca informacion nan mes. Nan a bay na e refineria y locual nan a mira a decepciona nan. Nan a mira hopi hero bieu, y nan no a mira practicamente ningun actividad. Riba medionan social nan a cuestiona esaki masha hopi mes y un video di sr. van Raak “locual mi no tabata mag di wak na Aruba” a circula den henter Reino. A puntra Prome Minister di Aruba su reaccion, y sra. Wever-Croes a indica cu e ta lamenta cu Citgo no a duna e Parlamentarionan informacion tocante e proyecto. Pa gobierno tambe aparentemente ta dificil pa haya informacion. Tin reunionnan planea e siman cu ta bin pa haya mas informacion di e status di e proyecto. Mes momento Gobierno ta studiando e contractnan cu Gobierno di AVP a cera cu Citgo pa operacion di e refineria, pasobra indicacion ta cu e inversionnan no a tuma lugar y no tin claridad ki tempo nan lo tuma lugar. Gobierno di Aruba a anuncia siman pasa caba cu a institui un comision independiente pa studia e contract y conseha Gobierno kico pa haci cu n’e. Foto cortesia di gobierno su oficina di prensa.


text:
Ernesto E. Rosenstand werd in 1931geboren in Santa Marta in Colombia. Op elfjarige leeftijd kwam Ernesto naar Aruba. Na de studie kwam hij als docent Spaans te werken in het onderwijs, alsook bij de Inspectie en het Examenbureau. In de jaren vijftig vertelde hij kinderverhalen voor Radio Kelkboom.
Hij vertaalde, adapteerde en schreef originele toneelstukken en een musical voor Mascaruba en richtte 'Teatro Experimental Arubano' op.
Hij publiceerde poëzie, en proza alsook beschouwingen en kritieken via columns in lokale bladen. Ernesto Rosenstand is vooral bekend geworden door zijn hertellingen van het Arubaanse indiaanse verleden, Cuentanan Rubiano (1961) en Cuentanan pa un y tur (1965). Hij schrijft ook na zijn pensionering nog proza en poëzie. Hoewel Ernesto Rosenstand docent Spaans is bedient hij zich literair nagenoeg uitsluitend van het Papiamento.
Andere publicaties zijn Tur cos a keda atras (1965), Macuarima (1971), Wadirikiri (1975), Kiko ta di nos (1982), Un anhelo sin fin (1982) en Companashi, Cronica di recuerdonan scondi. (2005).
Shinishi di olvido (2006) bevat een ruime keuze uit het werk van de auteur. (Bron: website Winternachten)
E actividadnan literario mas importante di Ernesto Rosenstand tabata riba tereno di teatro. Durante un mitar siglo Ernesto Rosenstand a duna un aporte grandi na e desaroyo y florecemento di un bida teatral multifacetico Arubiano.
Desde cuminsamento di añanan cincuenta Ernesto Rosenstand, como maestro jong y consciente di cultura, tabata envolvi den teatro a traves di Centro Apostolico Arubano y Studio Comediantes, den añanan sesenta el a aporta di hopi manera na e crecemento di Mascaruba, na April 1978 el a start su propio grupo di teatro Teatro Experimental Arubano, cu cual el a produci seis obra den forma di tayer.
Ernesto Rosenstand tabata actor di teatro, pero el a bira mas conoci como traductor y adaptado di un gran cantidad di obra pa teatro di Aruba.
Nos no lo bai asina leu cu nos lo menciona tur e titulonan di e obranan aki, pasobra ta un “cantidad” tin. Ernesto Rosenstand ta representa un parti importante di historia di teatro di Aruba. Ta bon pa nos corda un rato tambe su actividadnan relaciona cu e grupo di teatro infantil Chi-ku-cha.
Di e obranan di teatro original di Ernesto Rosenstand nos por menciona :Bo felisidat ta serka mi (adaptacion di 1963 di e leyenda medieval di Beatris), e obra historico exitoso Macuarima (1971), e musical Wadirikiri (1974) y Dushi Benganza (1976).
Pa Teatro Experimental Arubano el a traha e.o. e textonan di Alameda (1978), pa nan, por ta nan (1979), y Ban plasa pa sa ! (1983).
Ernesto Rosenstand a yuda teatro di Aruba crea su propio contenido y forma, introduciendo prome un bista restrospectivo romantico-nostalgico di e epoca di e Indjannan di Aruba, y despues un analisis di y un protesta contra e abusona social-economico actual contra personan margina den nos comunidad, lo cual ta refleha un compromiso social fuerte. Rosenstand no ta condena, pero e kier sa ta cua ta e motibonan di comportacion asocial. E ta kere den e funcion social di teatro como forma artistico. Cu e vision ey Rosenstand a eleva literatura teatral di Aruba na un nivel di seriedad superior. Door di scohe e metodo di tayer experimental den cua e autor, e director y e actornan hunto ta elabora e textonan y e actuacion definitivo, Ernesto Rosenstand a yuda renova tambe e forma di teatro na Aruba.
Fuente: desconoci
http://caraibischeletteren.blogspot.com/2012/07/ernesto-rosenstand.html
Meer informatie is te verkrijgen bij Dept. Arubiana, Bachstraat 5, Oranjestad. Hierbij een lijst van werken van Ernesto E. Rosenstand. 2e lijst met werken en artikels over Rosenstand.


text:
AMPARO: KU MI TABATA GUSTA HOMBER, LO MA KONTESTABU OTRO KOS!
Willemstad – Ayera Amparo Dos Santos a bèl Kermit riba su selular, pa asina diskutí un ke otro tema ku Kermit tabata tin pa Amparo. Asina ta ku Haime Cordoba a akusá Amparo Dos Santos PUBLIKAMENTE di ta esun ku a finansiá e morto di e defuntu Helmin Magno Wiels. Na promé instante Dos Santos no tabata sa presis di kiko e kos tabata bai, pa ku esaki Kermit a refreská e memoria di Dos Santos splikando esaki e akusashonnan di Haime Cordoba. Cordoba a splika ku Amparo ta esun ku a paga, i e no ta uza Kolonia. E kos aki ta simpel, Amparo a habri boka hanchu bisa Cordoba a tuma sèn, Cordoba a habri boka hanchu splika Amparo a paga pa mata Wiels. Aminsa ku ta bashamentu di abou tin, ku ta bèrdat òf laga, pero Amparo a splika Kermit ku: “Bosa, si mi tabata gusta hende hòmber lo mi a respondé bu otro kos ku ta dikon Cordoba ta bisa e kos ei”. Kermit a puntra Dos Santos kiko e ta bai hasi tokante esaki, ya ku ta un akusashon públiko. Amparo a splika Kermit ku e lo bai wak e kaso ma dip i bai kontaktá ku su abogadonan AWE tokante e kos aki. “Semper mi a bisa ku nan ke sa ken a paga pa mata Wiels, nan bai wak Kade, Asjes ke gainan ei, ta nan mes a mata e hòmber” asina Amparo Dos Santos a splika Kermit. Dos Santos a bolbe ripití: “Mi konosé Cordoba komo un oplichter, tuma sèn aki, tuma sèn aya i pa despues hasi chichi”. Dos Santos a splika duidelijk den e entrevista telefóniko ku Cordoba a tuma sèn serka Dean Rozier, i ku ta asina e kompadunan aki sa operá. Wèl wèl, AMPARO A BINA DEN! Nos ta tumando Kontakto ku Cordoba pa asina e por duna rason tokante e kolonia di Amparo, i tambe e pakiko e la warda su supuesto sekreto asina largu. MI DIOS MI GENTE!! #UltimoBook Pagina 14 mañan


text:
Djadumingu 1 di òktober 2017, alrededor di 03.08 or di mardugá, sentral a dirigí un patruya
na un kas den bario di Suffisant pa un bringamentu.
Na yegada di e patruya na e kas nan a topa ku un problema familiar.
For di un investigashon preliminar ku polis a realisá na e sitio a resultá ku un hoben fuma a
bin buska problema na kas di su ruman muhe. E ruman muhé a yama polis pa intermedia
den e asuntu aki. Durante intermediashon e hoben fuma a dal un di e agente polisialnan
ònferwagt den su kara.
En konekshon ku esaki polis a detené e hoben sospechoso D.V.H. nasé na Kòrsou di 16 aña
di edat.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Andin Bikker di e Forza Nobo, POR a duna un par di ehemplo pa mustra cu no solamente e Minister no tin vision pa logra trece seguridad bek riba nos isla, pero Minister President cu tin e seguridad publico bao di su cartera y su responsabilidad, e no ta haciendo su trabao y ta gewoon completamente invisible.
Minister Presidente sr. Mike Eman, nos tin simannan largo cu nos no ta wake duna un press conference caminda e ta adresa e tematicanan cu ta preocupando y afectando nos pueblo.
E ta bon bay sende luz den bario, planta, corta yerbe den bario, bay come concomber cu cuchio cu forki, etc., e ta dedicando atencion na topiconan cu basicamente claro ta importante, pero no t’e cosnan prioritario cu ta afectando e pueblo.
Nos ta retando aworaki Minister Presidente Mike Eman pa bin dilanti asumi su responsabilidad, pasobra e tin desde juli 2014 cu el a bay welga di hamber, cu e ta coriendo pa su responsabilidad. Cualkier universidad di exterior ta invite bay duna un charla el a core bay, el a haci tur sorto di cos, menos adresa kico ta afectando nos pueblo” segun Andin Bikker.
Bikker a bisa cu pesey POR ta invite un rato p’e bin asumi su responsabilidad como mandatario, pasobra na final di dia seguridad di pueblo no solamente ta cay bao cartera di husticia, y ya ta wordo bisa caba cu Minister di Husticia ta fayando, pero e ta cay tambe bao responsabilidad general di Minister Presidente y por corda cu na 2009 e propio Minister Presidente a graba un video unda cu e ta sali f’e patras di un cas y bisa garantiza pueblo cu e ta bay restaura seguridad den pueblo, y awor bo por haya un oportunidad den gobernacion, pero den e caso aki a toca sr. Eman e suerte di haya dos oportunidad p’e por a trece bek seguridad den nos pueblo.
“Pero na final di dia kico nos ta constata? Lamentablemente cu e seguridad no a wordo restaura y mas aun cu den dos oportunidad di gobernacion bo no tin un bista na solucion di esaki”, Andin Bikker a bisa.
Ora cu pueblo bay urnanan electoral nan ta bay pa eherce nan derecho di voto, pa trece solucion pa problemanan cu ta afecta nan. Awor mi no por imagina mi mes Gobierno dos biaha caba ta faya den trece seguridad, algo asina primordial pa loke ta trata nos pueblo y aworaki sr. Mike Eman y sr. Arthur Dowers cu nan cara labada ta bay bisa pueblo dunami sosten atrobe, pasobra awor SI, pa di tres biaha nos ta haci mas esfuerzo pa nos trece seguridad bek na boso hogar”, Bikker a splica.
Na su opinion ora bo duna un persona dos oportunidad, nan ta bay haci e di tres fout e ora ey, pesey e ta bisa cu pueblo no por warda september yega pa trece bek seguridad den nan hogarnan, riba caya, na empresanan y riba nos comunidad en general.


text:
Mirando cu na Aruba desde comienso di nos Status Aparte, poco poco respet a cuminsa disparce, partido politico ReD Democratico a keda funda dia 30 di mei 2003 pa e. o. implementa respet pa derechonan humano. Mester bisa acerca cu respet pa derechonan humano no ta un escogencia sino un mandato tanto di Naciones Uni como di nos mes como sernan humano, segun Julie de Cuba.
- Respet pa derecho di mucha y di hobennan
ReD den gobernacion lo institui un Bureau pa Asuntonan di Mucha, cu ta desaroya y ehecuta un plan integral di derechonan di mucha. Na mesun momento e bureau aki lo desaroya un plan integral di maneho pa nos hubentud cu e meta pa atende problemanan di conducta bou di hobennan y pa combati delincuencia hubenil. E perspectiva di e maneho aki no mester ta di represion sino di prevencion, de Cuba ta splica.
Lo institui un Ombudsman pa mucha, cu ta un instancia independiente nacional di derechonan humano cu ta atende kehonan di tur ciudadano, pero muy en especial di muchanan, ya cu muchanan ta e parti mas vulnerabel den nos sociedad y nan no tin voz ni derecho di voto pa influencia gobernacion. ReD den gobernacion lo garantisa cu un di e metanan principal di scolnan ta pa duna les den derechonan humano y derechonan di mucha.
E tema aki di derechonan humano lo forma parti esencial di e curriculum di Universidad di Aruba y di Instituto Pedagogico di Aruba, cu ta train nos profesionalnan cu ta traha cu mucha.
Ta duna Papiamento su lugar mereci den enseñansa, como cu Papiamento ta e idioma materno di mayoria di nos muchanan, e idioma mas acesibel, mas uza den nos comunidad y idioma oficial di pais Aruba. Un Arubiano mester domina su idioma tanto oralmente, como skirbi.
Esey kiermen cu den klas 1 di scol basico e mucha ta siña lesa y skirbi den Papiamento y den henter scol basico e ta sigui desaroya su abilidadnan di idioma y su conocemento na Papiamento, de Cuba ta mustra.
Banda di Papiamento nos muchanan lo siña tambe otro idioma, segun e concepto di Scol Multilingual. E mucha Arubiano lo bin den contacto cu e idiomanan stranhero Ingles, Spaño y Hulandes for di scol preparatorio. E ta siña Ingles, Spaño y Hulandes como idiomanan stranhero den scol basico. Den klas 5 y 6 ta pasa gradualmente pa Hulandes como idioma di instruccion, como cu den enseñansa secundario Hulandes ta idioma di instruccion.
Un problema serio ta muchanan bandona (‘verwaarloosde kinderen’) dor cu mama y tata tin cu traha. Pesei lo introduci e sistema di ‘Club Escolar’: alumno di tur scol ta keda scol durante 40 ora pa siman. Den ora di atardi ta traha huiswerk y ta participa na actividad deportivo y cultural bou di guia profesional. Na nivel deportivo lo stimula pa scolnan competi cu otro, de Cuba ta remarca.
ReD den gobernacion lo destina 10% di nos Entrada Bruto Nacional den nos sistema educativo pa coregi e retraso di inversion den structura di enseñansa y pa mehora e calidad di e maestro.
E meta final ta pa yega na entre 30% y 50% di bo poblacion laboral riba un nivel minimo di enseñanza superior.
Meta di educacion ta tambe pa siña convivi cu otro y parti di e diversidad aki ta esnan cu tin algo special of un necesidad special. No por tin scol apart pa esnan cu tin necesidad special.
For di chikito tur mucha mester siña biba cu diversidad, cu tur tin derecho pa t’ey y pa ta feliz, de Cuba ta termina bisando.


text:
Ministerio Publico tin un codico di comportamento nobo. E codico aki ta valido pa tur trahador di Ministerio Publico y ta re-emplaza esun anterior, cu tabata valido for di 2008.
E reglanan nobo ta pas mihor den ehecucion nobo di ley y ta dirigi riba balornan fundamental manera profesionalidad, integridad, transparencia y traha cu atencion y cuidao.
E trahadornan di Ministerio Publico tin nan mes responsabilidad den esey.
E PG a presenta e codico di comportamento nobo n’e personal siman pasa. Minister di Husticia, mr. drs. Arthur Dowers tambe tabata presente n’e ocasion ey.


text:
Curso Dr. Mom
Pakico laga eerstehulp of docter na warda ta bo ultimo recurso pa salud?
Preveni crisis di salud: Proteha bo famia for di awo!
Cu e curso di Dr. Mom bo ta sinja e hermentnan pa mantene nivel di salud di bo famia halto, baha stress, subi energia y basha e fundeshi pa un mihor salud for di cas, naturalmente!
Informacion
Entrada ta awg 35,- participante lo haya update tocante location 2 siman prome cu e fecha y prome cu paga.
Tur luna tin otro topico central
Rooster
- December: Dia 21 di December 2017, 7:00 PM pa 9:00 PM
- January: Dia 20 di January, 6:00 PM pa 8:00 PM
- February: Dia 24 di February, 6:00 PM pa 8:00 PM
- Maart: Dia 24 di Maart, 6:00 PM pa 8:00 PM
Rooster ta wordo geupdate cada 30 dia.
Registracion
- Stap 1: Pre-registra pa e proximo curso, yena e formulario abou pa registra na e curso.
- Stap 2: Check bo email (of spam folder) pa e email cu e link pa confirma.
- Stap 3: Click riba e link pa confirma bo registracion.
- Stap 4: Warda riba e email cu e informacion di pago y paga na tempo sea cash of via online transfer for di bo cuenta di banco.


text:
by LocoGamer | Dec 19, 2017 | PC, Playstation, Top News, XboxDestiny 2 no tabata tin su Halloween event e aña aki, pero si nan lo celebra e holiday season cu un winter-themed event. Bungie a anuncia riba nan website e prome detayes di The Dawning event pa e aña aki. Mane e otro Dawning Event di Destiny 1, e biaha aki tambe nos...
by LocoGamer | Dec 1, 2017 | Playstation, Top News, XboxBo ta cla pa show con bon bo ta den Call of Duty:WWII? Awo bo por, paso Activision ta bay lansa nan Ranked Play riba PS4 y Xbox One unda players por competi cu otro. Nan lo cuminsa esaki cu e prome season cu lo cuminsa awe mes 1:00 pm. Mane Activision a anuncia,...
by LocoGamer | Nov 28, 2017 | PC, Playstation, Top News, XboxPa esnan cu no a try out Destiny 2 ainda, awo ta boso chens paso Activision a laga sa cu nan lo cuminsa cu un free trail awe cu lo ta obtenibel riba PC, PS4 y Xbox One. Cu e trail aki bo por test e campaign mode unda bo por hunga tur e story content riba EDZ y Titan...
by LocoGamer | Nov 3, 2017 | PC, Playstation, XboxDestiny 2 su di dos Faction Rally ta cuminsa dia 7 di november te cu 13 di november. Ta bay tin par di cambio e biaha aki despues di Destiny su patch 1.0.6. E biaha aki Strikes awo ta mas worthwhile pa haya Faction Rally Tokens compara cu e prome Faction Rally. Awo...
by LocoGamer | Oct 31, 2017 | PC, Playstation, Top News, XboxPorfin nos ta scucha algo nobo pa e DLC di Destiny 2 cu yama Curse of Osiris. Durante e Paris Games Week, bungie a release e trailer y tambe e release date. Check e out akibou. Mane cu nos por a wak den e trailer, Ikora ta bay tin un rol importante den e storia nobo y...


text:
Ayera den oranan di marduga, unidadnan di Guardacosta a detene 26 Venezolanonan indocumenta y pasa nan pa Cuerpo Policial di Corsou.
E Dash-8 di Guardacosta a detecta e boto sospechoso pazuid di Oostpunt, Corsou, caminda a manda dos unidad di Super RHIB pa intercepta. E Dash-8 a dirigi e unidadnan n’e sitio y pa 2:35 a intercepta e boto mas o menos dos miya pazuid di Oostpunt.
A detene persona abordo, tur di nacionalidad Venezolano. E boto a wordo hiba na punto di sosten na Parera. E detenidonan, 17 hende homber y 9 hende muhe, a wordo entrega na Cuerpo Policial di Corsou. E caso ta bou di investigacion.


text:
Auto a dal riba un palo di luz den birada skerpi...
Diamars pasa di 11:30 anochi den e birada skerpi di Malmok pa bay Arashi dama chauffeur di un byd a perde control y kibra...
Homber a cay for di stelashi na Playa Linda keda basta...
Diamars pasa di 10:30 mainta na Playa Linda un homber trahando riba un dak na Playa Linda Hotel na e parti principal a desbalansa...
Mama kier a hiba droga pa su yiu den KIA
Dialuna den careda di 1:45 atardi personal na KIA a gara un señora di iniciaal, A.F.W cu kier a drenta prizon KIA cu droga...
Porta gelock a scapa Feng Yu di bira victima di atraco
Dialuna anochi central di polis ta haya un melding cu un homber lo kier a purba di comete un atraco na Feng Yu Store...
Homber a bira basta malo den e parkeer plaats na Taco...
Dialuna anochi den e parkeer plaats di Taco Bell na Santa Cruz ambulance a keda solicita cu urgencia pa un homber cu ta birando...
Homber di edad a keda maltrata cu tubo na e casnan...
Dialuna atardi un homber a presenta na un cas den Semeleerstraat na e casnan di pueblo Noord y cu un tubo e homber a...
Accidente cu persona levemente herida na e crusada di Bubali
Na crusada di Caya Musica y Bubali a sucede un accidente pa falta di preferencia. Un Toyota pick-up Hilux oro biniendo di nort a...
Avioneta a baha sin permiso riba pista di Airport y crash...
Dialuna prome cu 7 or anochi un avioneta HI879 di dos motor cu 3 pasahero un piloto abordo a crash riba pista di Airport....
Avioneta priva a crash riba pista di Airport
Dialuna anochi alarma grandi a keda activa riba e pista di Airport unda un avioneta priva a crash y no por a sigui. Segun...
Hoben riba brommer gravemente herida den accidente dilanti IMSAN
Na e t-weg di IMSAN cu Pastoor Hendrikstraat na San Nicolas dialuna den careda di 3 or atardi a keda registra un accidente basta...
Auto di Polis envolvi den accidente na Tanki Flip
Dialuna merdia riba e caminda di Tanki Flip a sucede un accidente unda aki un auto di Polis, Santa Fe a dal tras di...
Motociclista herida despues di a dal tras di jeep
Dialuna merdia riba e caminda di Caya Punta Brabo caminda pa Hospital a sucede un accidente unda un motociclista a dal tras di un...
Accidente cu persona herida na crusada altura di Alhambra
Dialuna den careda di 10:30 mainta na e crusada altura di Alhambra a sucede un accidente di auto basta fuerte cu resultado di dos...
Ladron a drenta via dak na Wintergarden y bay cu placa...
Dialuna mainta chines ta habri Wintergarden na Savaneta y a constata cu ladron a drenta e oficina via dak y comete ladronicia. Patruya di...
Chauffeur bebi tabata core basta malo riba caminda sin sa cu...
Patruya di Santa Cruz a topa cu un mitsubishi lancer cora coriendo zig zag den area di Rooi Frances despues cu autoridad a keda...
Señora envolvi den accidente na Sasakiweg diasabra anochi a fayece
Dialuna den oranan di marduga autoridad ta keda informa cu e señora cu auto a dal riba Sasakiweg diasabra den careda di 7:15 anochi...
Cinco persona arma a comete atraco brutal riba comerciante
Dialuna marduga a sucede un atraco brutal na un cas di un comerciante na Papaya. Tabata ora cu e doño di cas y su...
Pelea entre bisiñanan na Sabana Basora Noord a bay completamente for...
Diadomingo mainta varios unidad policial a keda despacha cu urgencia pa e casnan di pueblo na Sabana Basora Noord debi na un problema grandi...
Pareha a bringa cu dama di placer den Copa Cabana Bar
Diadomingo marduga por a tuma nota di presencia di Polis di San Nicolas na Copa Cabana Bar. Tabata pa un problema di pareha unda...
Candela den cushina di cas na Weg Fontein a pone bomberonan...
Diadomingo atardi gai cora a canta na Weg Fontein ora cu habitantenan a constata cu tin huma ta saliendo for di un cas y...


text:
Recientemente Aruba Airport Authority N.V. (AAA) a anuncia na un di e companianan cu a participa den e proceso di haci un oferta publico pa por opera e terminal di FBO/General Aviation (GA) na Aeropuerto Internacional Reina Beatrix cu e compania a keda selecta como e operador preferi a base di e rekisitonan di e proceso di e RFP (Request For Proposal).
Di e forma aki AAA N.V. a confirma e noticia aki di parti di AWEMainta.
E proceso pa formalisa e contract a tuma lugar cu e operador aki cu a wordo selecta y dia 31 di december 2017, AAA a logra firma e acuerdo di huur y concesion cu W. Aviation FBO Aruba N.V. (i.o.) (W Aviation Aruba).
E operador lo cuminsa maneha y opera e FBO/GA Terminal na Aeropuerto Internacional Reina Beatrix for di 1 di januari 2018.
W Aviation Aruba lo opera un full-service FBO brindando fuel pa avion, handling di avion, servicionan adicional, servicionan di cliente, di concierge, parkeo di avion, sosten cu Aduana y ground handling. E horarionan di operation lo ta di 09:00 -21:00 y reservacion por wordo haci na csraruba@waviation.net .
W Avaition, un red di primera clase di “fixed base” operacionnan internacional, ta un division di e compania priva Windsor Group basa na Fort Lauderdale.
E compania ta duna servicio na comunidad di aviacion cu atencion riba e mercado internacional, por medio di nan modelo di opera Fixed Base Operations multi canal (situa na Fort Lauderdale, Florida, Caracas, Venezuela y awor na Oranjestad, Aruba), servicionan di charter y maneho di avionnan.
W Aviation y Windsor Jet Management ta emplea aproximadamente 100 empleado den tur nan companianan .


text:
Nos ta un luna caba den aña escolar 2017-2018 y manera tur aña Bureau Leerplicht ta monitor si tur nos muchanan ta bayendo scol.
Despues di a tuma contacto cu e directivanan di scol, Bureau Leerplicht por informa cu tur mucha a haya un lugar na scol.
Tin algun caso di muchanan cu a busca scol laat y cu ta desea di haya un lugar na un scol serca di nan cas.
Tin biaha esey no ta posibel, pero e directivanan ta percura p’e muchanan ey worde poni na un otro scol.
Bureau Leerplicht ta satisfecho cu e contacto cu nan tin cu e directivanan di scol y ta spera cu e cooperacion aki lo sigui den e aña escolar aki tambe.
Bureau Leerplicht ta desea alumno y maestronan un bon aña escolar 2017-2018.